****

**ΕΠΙΚΑΙΡΟΠΟΙΗΜΕΝΟ ΠΡΟΣΘΕΤΟ ΕΓΓΡΑΦΟ ΤΕΚΜΗΡΙΩΣΗΣ ΤΟΥ ΠΛΑΙΣΙΟΥ ΕΠΙΔΟΣΗΣ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ**

**«Πελοπόννησος» 2014-2020**

**Νοέμβριος 2021**

|  |  |  |
| --- | --- | --- |
|  | **ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ** **ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ***Με την συγχρηματοδότηση της Ελλάδας και της Ευρωπαϊκής Ένωσης* | *espa1420_print.tif* |

**ΕΝΟΤΗΤΑ 1: Δεδομένα ή αποδεικτικά στοιχεία που χρησιμοποιούνται για την εκτίμηση της τιμής των ορόσημων και των ποσοτικών στόχων και της μεθόδου υπολογισμού, για παράδειγμα δεδομένα σχετικά με το μοναδιαίο κόστος, τα κριτήρια αναφοράς, τον συνήθη ή τον παρελθόντα ρυθμό υλοποίησης, τις συμβουλές των εμπειρογνωμόνων και τα συμπεράσματα εκ των προτέρων αξιολόγησης**

**Άξονας Προτεραιότητας 1**: «Ενίσχυση της ανταγωνιστικότητας, της ελκυστικότητας και της εξωστρέφειας της Περιφέρειας (ιδιαίτερα των ΜΜΕ), μετάβαση στην ποιοτική επιχειρηματικότητα, με αιχμή την καινοτομία και αύξηση της περιφερειακής προστιθέμενης αξίας».

**1.** **Δείκτης**: **«Αριθμός επιχειρήσεων που λαμβάνουν επιχορηγήσεις».** Δείκτης εκροών, με κωδικό CO02.

**Τιμή στόχος 2023**: **1.645 επιχειρήσεις**

Οι κατηγορίες παρέμβασης που συνεχίζουν να συμβάλουν σε δράσεις του Προγράμματος, οι οποίες συνδέονται με τον δείκτη CO02 είναι οι 067 και 075, οι οποίες συνδέονται με τις Επενδυτικές Προτεραιότητες 3a και 3c του ΑΠ1. Από τον ενδεικτικό συνολικό προϋπολογισμό των παραπάνω Κατηγοριών Παρέμβασης και Επενδυτικών Προτεραιοτήτων, (όπως φαίνεται στον Πίνακα 4, ο οποίος επισυνάπτεται στον παρόν έγγραφο) έχει αφαιρεθεί ο προϋπολογισμός των δράσεων που δεν συμβάλλουν στον δείκτη CO02. Συνεπώς, ο συνολικός ενδεικτικός προϋπολογισμός των Κατηγοριών Παρέμβασης που συνδέονται με τον συγκεκριμένο δείκτη, όπως φαίνεται στον Πίνακα 4, ο οποίος επισυνάπτεται στον παρόν έγγραφο, ανέρχεται σε 44.700.000,00 € (Δημόσια Δαπάνη), ήτοι στο 93,13% του προϋπολογισμού του ΑΠ1, υπερκαλύπτοντας έτσι την κατ’ ελάχιστον δέσμευση του 50% του προϋπολογισμού του ΕΠ, ο οποίος συνδέεται με δείκτες του Πλαισίου Επίδοσης.

Τα νέα δεδομένα, βάσει των οποίων έγινε ο προσδιορισμός του στόχου του δείκτη, αναλύονται συνοπτικά αμέσως πιο κάτω, ανά Επενδυτική Προτεραιότητα:

* Επενδυτική Προτεραιότητα 3a (Κατηγορία Παρέμβασης 067)

Σύμφωνα με την πρόταση της παρούσας 6ης Αναθεώρησης του ΕΠ, τόσο ο ενδεικτικός προϋπολογισμός της Επενδυτικής Προτεραιότητας 3a, όσο και ο αντίστοιχος ενδεικτικός προϋπολογισμός της Κατηγορίας Παρέμβασης 067 αυξάνεται σημαντικά, ανερχόμενος σε 37,7 εκατ. €, συμβάλλοντας στο σύνολό του στον συγκεκριμένο δείκτη του πλαισίου επίδοσης (CO02).

Εξ’ αυτού του ενδεικτικού προϋπολογισμού, τα 35,7 εκατ. € συνδέονται με την παρέμβαση για την «Ενίσχυση Μικρών και Πολύ Μικρών Επιχειρήσεων για την αντιμετώπιση των αρνητικών επιπτώσεων της πανδημίας Covid19», ενώ τα υπόλοιπα 2,0 εκατ. €, συνδέονται με παρεμβάσεις ενίσχυσης επιχειρήσεων στο πλαίσιο των εγκεκριμένων Στρατηγικών Χωρικής Ανάπτυξης (ΒΑΑ, ΟΧΕ και ΤΑΠΤοΚ). Για την πρώτη παρέμβαση, το Μέσο Κόστος Ενίσχυσης, με βάση τα ενταγμένα έργα στο ΕΠ, υπολογίζεται σε 23.000 €, ενώ για τις παρεμβάσεις επιχειρηματικότητας των Στρατηγικών Χωρικής Ανάπτυξης, το Μέσο Κόστος Ενίσχυσης εκτιμάται, με βάση τις αντίστοιχες εξειδικεύσεις δράσεων σε 40.000 €. Με αυτά ως δεδομένα και σύμφωνα με τον αντίστοιχο διατιθέμενο ενδεικτικό προϋπολογισμό της Επενδυτικής Προτεραιότητας 3a, η τιμή στόχος του δείκτη CO02 διαμορφώνεται σε 1.600 επιχειρήσεις, εκ των οποίων οι 1.550 θα προέλθουν από τη παρέμβαση για την ενίσχυση των επιχειρήσεων για την αντιμετώπιση των αρνητικών επιπτώσεων της πανδημίας COVID-19, ενώ οι υπόλοιπες 50 από τις παρεμβάσεις ενίσχυσης της επιχειρηματικότητας στο πλαίσιο των Στρατηγικών Χωρικής Ανάπτυξης.

Συνεπώς, με αυτόν τον αριθμό επιχειρήσεων (1.600) συμβάλλει στη συνολική τιμή του δείκτη CO02, η συγκεκριμένη Επενδυτική Προτεραιότητα.

* Επενδυτική Προτεραιότητα 3c (Κατηγορία Παρέμβασης 075)

Η κατηγορία παρέμβασης 075, η οποία συμβάλλει στο σύνολό της στον συγκεκριμένο δείκτη (CO02) του πλαισίου επίδοσης, συμμετέχει στον ενδεικτικό προϋπολογισμό της Επενδυτικής Προτεραιότητας 3c με 7.000.000 € Δημόσια Δαπάνη, αντιστοιχώντας στο 88,6% του συνολικού ενδεικτικού προϋπολογισμού της.

Επίσης, στο πλαίσιο της εν λόγω Επενδυτικής Προτεραιότητας χρηματοδοτούνται από το ΕΠ «Πελοπόννησος» σημαντικού αριθμού επενδυτικά σχέδια τουριστικών ΜΜΕ της Περιφέρειας, οι οποίες ανταποκρίθηκαν σε σχετική πρόσκληση του Τομεακού ΕΠΑΝΕΚ και δεν ήταν δυνατή η χρηματοδότησή τους από το συγκεκριμένο ΕΠ, λόγω υπερκάλυψης του προϋπολογισμού της σχετικής πρόσκλησης από αντίστοιχες αιτήσεις/προτάσεις εν δυνάμει ωφελούμενων επιχειρήσεων.

Με βάση τα σχετικά στοιχεία των εγκεκριμένων προτάσεων χρηματοδότησης, το Μέσο Ύψος Ενίσχυσης (επιχορήγηση σε συγχρηματοδοτούμενη Δημόσια Δαπάνη) φθάνει στις 155.000 € και ως εκ τούτου ο αριθμός των επενδυτικών σχεδίων που αντιστοιχούν στο σύνολο του ενδεικτικού προϋπολογισμού της Κατηγορίας Παρέμβασης 075, ανέρχεται στις 45 επιχειρήσεις. Συνεπώς, η συγκεκριμένη Επενδυτική Προτεραιότητα (3c) και συγκεκριμένα η Κατηγορία Παρέμβασης 075 συμβάλλουν στην τιμή στόχο του δείκτη CO02 του Πλαισίου Επίδοσης με 45 επιχειρήσεις.

Από τα παραπάνω στοιχεία προγραμματισμού και υποθέσεων, καθώς και υλοποίησης, σε σχέση με τον διατιθέμενο προϋπολογισμό των δύο κατηγοριών παρέμβασης (067 και 075), στο πλαίσιο των Επενδυτικών Προτεραιοτήτων 3a και 3c, η τιμή στόχος του δείκτη διαμορφώνεται σε 1.645 επιχειρήσεις (1.600 στο πλαίσιο της Επενδυτικής Προτεραιότητας 3a και 45 στο πλαίσιο της Επενδυτικής Προτεραιότητας 3c) μέχρι και το 2023.

Τέλος, όσον αφορά στην τιμή στόχο του δείκτη με ορόσημο το 2018, κυρίως λόγω της, για μεγάλο χρονικό διάστημα του «ωφέλιμου χρόνου» εφαρμογής του Άξονα Προτεραιότητας, μη δυνατότητας χρήσης του ΠΣΚΕ, καθώς επίσης, λαμβάνοντας υπ’ όψη ότι δεν είχαν ισχύσει εκείνες οι υποθέσεις στοχοθεσίας που περιλαμβάνονταν στο αντίστοιχο πρόσθετο έγγραφο τεκμηρίωσης του Πλαισίου Επίδοσης και αναφέρονταν στην ένταξη και χρηματοδότηση από το ΕΠ "Πελοπόννησος" 2014-2020, εκείνων των επιχειρήσεων, των οποίων τα επενδυτικά σχέδια είχαν ενταχθεί μετά την 1/1/2014 στο ΕΠ ΔΕΠΙΝ, κατά την προηγούμενη προγραμματική περίοδο και δεν ολοκληρώθηκαν εντός εκείνης της περιόδου με αποτέλεσμα να απενταχθούν από το ΕΠ ΔΕΠΙΝ, ο στόχος του συγκεκριμένου δείκτη με ορόσημο το έτος 2018, είναι μηδενικός. Για τον λόγο αυτόν, προκειμένου να στοχοθετηθούν οι συγκεκριμένες παρεμβάσεις με ορόσημο το έτος 2018, έγινε χρήση του «δείκτη» ΒΣΥ με τίτλο «Αριθμός επιχειρήσεων με απόφαση χορήγησης επιμέρους ενίσχυσης» και κωδικό Κ281, ο οποίος συνδέεται αποκλειστικά με τον δείκτη CO02 και η μεθοδολογία εκτίμησης της τιμής στόχο για το 2018, αναλύεται στα αμέσως επόμενα, όπου γίνεται ιδιαίτερη αναφορά για το ΒΣΥ Κ281.

Η παραπάνω νέα εκτίμηση για την τιμή στόχο του δείκτη CO02 με ορόσημο το 2023, μπορεί να μην επικυρωθεί αν αποδειχθούν λανθασμένες οι ακόλουθες υποθέσεις:

* Οι επιχειρήσεις των οποίων τα Επενδυτικά Σχέδια έχουν εγκριθεί προς χρηματοδότηση θα ανταποκριθούν ανάλογα στην υλοποίησή τους.
* Το χρηματοπιστωτικό σύστημα της Χώρας θα υποστηρίξει χρηματοδοτικά τις ΜΜΕ για τη συμμετοχή τους στο Πρόγραμμα, όσον αφορά στην συγκεκριμένη κατηγορία παρέμβασης. Η υποστήριξη του χρηματοπιστωτικού συστήματος στις επιχειρήσεις με στόχο την ολοκλήρωση των επενδυτικών τους σχεδίων με ορόσημο το έτος 2023, αναφέρεται κυρίως στην δανειοδότηση μέρους των επενδύσεων.
* Το μακροοικονομικό περιβάλλον της Χώρας και κατ’ επέκταση της Περιφέρειας Πελοποννήσου θα διατηρήσει ή/και θα αυξήσει τους διαφαινόμενους ρυθμούς βελτίωσής του στα επόμενα έτη 2021-2023, με τη λήξη της πανδημίας COVID-19 και θα επηρεάσει θετικά τις ΜΜΕ.

**2. Δείκτης:** **«Αριθμός επιχειρήσεων με απόφαση χορήγησης επιμέρους ενίσχυσης»**. Δείκτης βασικού σταδίου υλοποίησης, με κωδικό Κ281.

**Τιμή στόχος 2018**: **45 επιχειρήσεις** (αριθμός).

Με δεδομένους τους αρκούντως αιτιολογημένους παράγοντες μηδενισμού του στόχου του δείκτη CO02, με ορόσημο το 2018, καθώς επίσης και την αναγκαιότητα χρήσης ενός δείκτη ΒΣΥ, ο οποίος θα συνδεόταν αποκλειστικά με τον δείκτη εκροών CO02, κατά την 2η Αναθεώρηση καταργήθηκε ο τότε ισχύων δείκτης ΒΣΥ (Κ302) «Υπογεγραμμένες Συμβάσεις» και αντικαταστάθηκε από τον νέο δείκτη ΒΣΥ, ο οποίος αναφέρεται στις «επιχειρήσεις με απόφαση χορήγησης επιμέρους ενίσχυσης». Όσον αφορά σε αυτήν την αντικατάσταση, πρέπει να αναφερθεί επίσης, ότι έγινε στην κατεύθυνση ομογενοποίησης του συγκεκριμένου ΒΣΥ σε όλα τα ΕΠ, ταυτιζόμενο ωστόσο εννοιολογικά και διαχειριστικά με τον προηγούμενο, χωρίς να αποτελεί κάποιο πρωθύστερο στάδιο αυτού, καθώς οι δύο αυτοί δείκτες ΒΣΥ ταυτίζονται απολύτως ως διαχειριστικές έννοιες, με βάση του όρους διαχείρισης (σε εθνικό επίπεδο) των κρατικών ενισχύσεων κατά την περίοδο 2014-2020.

Με δεδομένο δε, το πολύ περιορισμένο χρονικό διάστημα για την επίτευξη του στόχου και αυτού του ΒΣΥ μέχρι το τέλος του έτους 2018 και λαμβάνοντας υπ’ όψη, αφ’ ενός την μη επαλήθευση όλων εκείνων των υποθέσεων στις οποίες είχε στηριχθεί η αρχική στοχοθέτηση των δεικτών του Πλαισίου Επίδοσης του ΑΠ1, αφ’ ετέρου τους ανασταλτικούς εκείνους παράγοντες που αναφέρονταν διεξοδικά στο πρόσθετο έγγραφο «Αιτιολόγηση της Πρότασης Αναθεώρησης του Πλαισίου Επίδοσης», το οποίο συνόδευε την 2η Αναθεώρηση του ΕΠ, η τιμή στόχος του συγκεκριμένου ΒΣΥ, προσδιορίσθηκε στη βάση εξ’ ολοκλήρου νέων δεδομένων που ίσχυαν τότε (Οκτώβριος 2018). Συγκεκριμένα, ως τιμή στόχος με ορόσημο το 2018, ορίσθηκε σε σαράντα πέντε (45) επιχειρήσεις, για τις οποίες υπήρχε η δυνατότητα να προκύψουν από εκείνες που ανταποκρίθηκαν σε σχετική πρόσκληση του Τομεακού ΕΠΑΝΕΚ για την ενίσχυση της ίδρυσης και λειτουργίας νέων τουριστικών ΜΜΕ και λόγω αυξημένης ζήτησης δεν είχαν τη δυνατότητα να ενισχυθούν στο σύνολό τους, από το συγκεκριμένο Επιχειρησιακό Πρόγραμμα.

Με βάση δε τα δεδομένα κατά το τέλος του έτους 2018, η τιμή στόχος του δείκτη ΒΣΥ υπερκαλύφθηκε.

**3. Δείκτης: «Ποσό πιστοποιημένων Δαπανών».** Οικονομικός Δείκτης, με κωδικό F100.

**Τιμή στόχος 2018: 2.360.000 Ευρώ.**

Η τιμή στόχος του οικονομικού δείκτη με ορόσημο το 2018, διαμορφώθηκε κατά τη 2η Αναθεώρηση του ΕΠ σε 2.360.000 € πιστοποιημένες δαπάνες, σημαντικά μειωμένη σε σχέση με την αρχική στοχοθέτηση. Η εν λόγω μείωση της τιμής στόχο για το 2018, προέκυψε με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων, από τον επανυπολογισμό των αναγκών σε δαπάνες βάσει του κανόνα ν+3, συμπεριλαμβανομένης αφαιρετικά και της μεθοδολογίας χρονισμού, των καθυστερήσεων ενεργοποίησης και υλοποίησης του ΑΠ, λόγω αδυναμίας χρήσης του ΠΣΚΕ από την ΕΥΔ ΕΠ Περιφέρειας Πελοποννήσου και τους δυνητικούς δικαιούχους στην Περιφέρεια. Η μεθοδολογία αυτή, είχε περιγραφεί αναλυτικά στο πρόσθετο έγγραφο που συνόδευε την πρόταση της 2ης Αναθεώρησης του ΕΠ με τίτλο «Αιτιολόγηση της Πρότασης Αναθεώρησης του Πλαισίου Επίδοσης».

**Τιμή στόχος 2023: 48.000.000 Ευρώ.**

Στο πλαίσιο της παρούσας 6ης Αναθεώρησης του ΕΠ, ο προϋπολογισμός του ΑΠ1 αυξάνεται κατά 25.571.156 € (Δημόσια Δαπάνη) λόγω της μεταφοράς πόρων από τους ΑΠ2Β, ΑΠ3 και ΑΠ4 προς τον εν λόγω ΑΠ, προκειμένου να καλυφθεί η ανάγκη σημαντικής περαιτέρω ενίσχυσης των πολύ μικρών και μικρών επιχειρήσεων για την άμεση αντιμετώπιση των αρνητικών επιπτώσεων της πανδημίας του COVID-19, στην παραγωγική τους δραστηριότητα και στην απασχόληση των εργαζομένων τους. Συνεπώς, αυξάνεται αντίστοιχα και ο στόχος του συγκεκριμένου δείκτη (F100) για το 2023, ανερχόμενος από 22.428.844 € σε 48.000.000 €.

**Άξονας Προτεραιότητας 2Α:** «Ανάπτυξη και αξιοποίηση ικανοτήτων ανθρώπινου δυναμικού – ενεργός κοινωνική ενσωμάτωση».

**1. Δείκτης: «Άτομα που αποδεσμεύονται από τη φροντίδα εξαρτώμενων ατόμων»,** με κωδικό 10501

**Τιμή στόχος 2023: 14.400 άτομα.**

Ο δείκτης αποτελεί ειδικό δείκτη εκροών του ΕΠ και συνδέεται αποκλειστικά με τις δράσεις της Εναρμόνισης της Οικογενειακής και Επαγγελματικής Ζωής της Επενδυτικής Προτεραιότητας 9i και Κατηγορίας Παρέμβασης 109. Ο εν λόγω δείκτης μετρά το σύνολο των συμμετεχόντων στις πράξεις της Εναρμόνισης (άνεργοι, μη ενεργοί και απασχολούμενοι), οι οποίοι αποδεσμεύονται από τη φροντίδα εξαρτώμενων ατόμων, με στόχο την ένταξή τους στην αγορά εργασίας ή/και στην απασχόληση ή στη διατήρηση και ισχυροποίηση των θέσεων απασχόλησής τους.

Η εκτίμηση της τιμής στόχο του δείκτη έγινε με βάση τον διαθέσιμο προϋπολογισμό της Επενδυτικής Προτεραιότητας 9i για το συγκεκριμένο τύπο δράσης, ύψους 18.000.000 €, (το 96,8% του ενδεικτικού συνολικού προϋπολογισμού της Επ.Προτ. 9i και της Κατ.Παρ 109 ή το 22,6% του προϋπολογισμού του Άξονα Προτεραιότητας 2Α) λαμβάνοντας υπ’ όψη το επιλέξιμο μη συγχρηματοδοτούμενο μέρος των εν λόγω δράσεων (εθνικό ΠΔΕ), το οποίο ανέρχεται στο 50% περίπου επί του συνολικού προϋπολογισμού των δράσεων. Το δε μέσο μοναδιαίο κόστος ανά ωφελούμενο, στο σύνολο των πόρων για τη συγκεκριμένη δράση (συγχρηματοδοτούμενοι και αμιγώς εθνικοί), με βάση τα στοιχεία υλοποίησης της δράσης ανέρχεται σε 2.450 €. Ως εκ τούτου, η τιμή στόχος του εν λόγω δείκτη είναι 14.400 άτομα. Η εν λόγω τιμή στόχος, παρά την αύξηση του ενδεικτικού προϋπολογισμού της Επενδυτικής Προτεραιότητας που συνδέεται με τον συγκεκριμένο δείκτη (10501), παραμένει ως είχε προσδιορισθεί κατά τη 2η Αναθεώρηση του ΕΠ, καθώς η αύξηση του ενδεικτικού προϋπολογισμού της Κατηγορίας Παρέμβασης που συνδέεται με τον δείκτη, αφορά αποκλειστικά στην αύξηση του συγχρηματοδοτούμενου μέρους της εν λόγω δράσης, ενώ δεν μεταβάλλεται η διάρκεια της δράσης, η οποία έχει υπολογισθεί ότι θα καλύψει και το σχολικό έτος 2021-2022.

Λαμβάνοντας υπ’ όψη τα παραπάνω και με δεδομένο το στόχο των 14.400 συμμετεχόντων στο πλαίσιο της Επενδυτικής Προτεραιότητας 9i, τίθεται ως ορόσημο για το 2018 η ολοκλήρωση των παρεμβάσεων για 5.500 συμμετέχοντες (κυρίως γυναίκες), ήτοι σχεδόν το 38,2% του συνολικού στόχου. Το εν λόγω ποσοστό υλοποίησης / ολοκλήρωσης αυτού του στόχου μέχρι το 2018, συνδέεται με το γεγονός ότι, οι σχετικές δράσεις/πράξεις που συνδέονται με τον συγκεκριμένο δείκτη, έχουν ολοκληρωθεί ή/και υλοποιούνται στο πλαίσιο των εμπροσθοβαρών παρεμβάσεων για την αντιμετώπιση των αρνητικών επιπτώσεων της οικονομικής κρίσης και ύφεσης στον κοινωνικό ιστό της Περιφέρειας Πελοποννήσου.

**2. Δείκτης: «Αριθμός υποστηριζόμενων δομών»** με κωδικό 05502

**Τιμή στόχος 2023: 14 Δομές.**

Ο συγκεκριμένος δείκτης αναφέρεται σε πράξεις των Κατηγοριών Παρέμβασης του Άξονα Προτεραιότητας 2Α με κωδικούς 110, 111 και 112, ενώ τώρα πλέον δεν συμπεριλαμβάνεται η Κατηγορίας Παρέμβασης 114. Οι «υποστηριζόμενες δομές» που εμπίπτουν στις ενδεικτικές δράσεις των επενδυτικών προτεραιοτήτων 9ii, 9iii και 9iv, των οποίων η λειτουργία ενισχύεται/συγχρηματοδοτείται από το ΕΚΤ, στο πλαίσιο του ΕΠ «Πελοπόννησος», είναι οι κάτωθι:

* Κέντρα Κοινότητας
* Δομές γυναικών θυμάτων βίας (ξενώνες και συμβουλευτικά κέντρα)
* Κέντρα Ημερήσιας Φροντίδας Ηλικιωμένων (ΚΗΦΗ)

Οι δράσεις ΣΥΔ και ΚΔΗΦ καταργούνται με δεδομένο ότι για αυτού του είδους δομές, οι οποίες παρουσιάζουν καθυστερήσεις στη διοικητική ωρίμανσή τους, λόγω αναγκαίων πολύπλοκων διαδικασιών, λαμβάνοντας υπ' όψη τον εναπομείναντα χρόνο εφαρμογής του Προγράμματος, η υλοποίησή τους προβλέπεται στο πλαίσιο του Προγράμματος της Περιφέρειας για τη περίοδο 2021-2027, ενώ οι δομές της δράσης «Υποστήριξη για την Απασχόληση και Επιχειρησιακή Συμβουλευτική Ρομά» δεν θα υλοποιηθούν με δεδομένο ότι αυτές οι δράσεις ενσωματώνονται στις παρεχόμενες υπηρεσίες από τα Κέντρα Κοινότητας.

Η τιμή στόχος του δείκτη εκτιμήθηκε, κατά τη 2η Αναθεώρηση του ΕΠ, σε 26 δομές, με το διατιθέμενο ποσό που συμβάλλει στην υλοποίηση της τιμής στόχο να προσδιορίζεται σε 17.000.0000 €, αντιπροσωπεύοντας το 21,4% του συνολικού προϋπολογισμού του ΑΠ2Α. Ως εκ τούτου, η νέα τιμή στόχος του δείκτη για το έτος 2023, μειώνεται σε 14 δομές, και ως εκ τούτου το διατιθέμενο ποσό που συμβάλει στην υλοποίηση των δράσεων που συνδέονται με τον συγκεκριμένο δείκτη μειώνεται σε 8.500.000 €.

Οι εκτιμήσεις για την τιμή στόχο του δείκτη για το έτος 2023 σε επίπεδο Επενδυτικής Προτεραιότητας και Κατηγορίας Παρέμβασης παρουσιάζονται αμέσως πιο κάτω.

* Στην Επ.Προτ. 9ii και στην Κατηγορία Παρέμβασης 110, η τιμή στόχος του δείκτη εκτιμάται σε έξι (6) δομές. Οι δομές αυτές αφορούν σε πέντε (5) Κέντρα κοινότητας και μια (1) συντονιστική δομή Περιφερειακής Κοινωνικής Πύλης, οι οποίες έχουν ενταχθεί στο ΕΠ, ενώ οι τρεις (3) επιπλέον δομές που είχαν υπολογισθεί στο πλαίσιο της δράσης «Υποστήριξη για την Απασχόληση και Επιχειρησιακή Συμβουλευτική Ρομά», δεν θα υλοποιηθούν στην παρούσα προγραμματική περίοδο, με δεδομένο ότι αυτές οι υπηρεσίες ενσωματώνονται στη λειτουργία των Κέντρων Κοινότητας. Ως εκ τούτου. το ποσό που διατίθεται για την επίτευξη της τιμής στόχου του δείκτη από την Κατηγορία Παρέμβασης 110 προσδιορίζεται σε 2.800.000 περιλαμβάνοντας, αφ’ ενός την παράταση της χρονικής διάρκειας ενίσχυσης της λειτουργίας των υφιστάμενων δομών μέχρι το τέλος του έτους 2023, αφ’ εταίρου την ενίσχυση των δομών των Κέντρων Κοινότητας για τη διεύρυνση των παρεχόμενων υπηρεσιών και με πρόσθετες παρεμβάσεις παροχής υπηρεσιών σε μετανάστες μέσω των Παραρτημάτων Μεταναστών (ΚΕΜ).
* Για την Επ.Προτ. 9iii και κατ’ ακολουθία για την Κατηγορία Παρέμβασης 111, με δεδομένο ότι οκτώ (8) προγραμματισμένες νέες δομές αυτού του είδους (ΣΥΔ και ΚΔΗΦ) παρουσιάζουν καθυστερήσεις στη διοικητική ωρίμανσή τους, λόγω αναγκαίων πολύπλοκων διαδικασιών, λαμβάνοντας υπ' όψη τον εναπομείναντα χρόνο εφαρμογής του Προγράμματος, η υλοποίησή τους προβλέπεται στο πλαίσιο του Προγράμματος της Περιφέρειας για τη περίοδο 2021-2027, η τιμή στόχος του δείκτη προτείνεται να μειωθεί σε τέσσερεις (4) δομές, οι οποίες αφορούν σε δομές Κακοποιημένων Γυναικών Θυμάτων Βίας, οι οποίες λειτουργούν στην Περιφέρεια, υπολογίζοντας την παράταση του χρόνο ενίσχυσης της λειτουργίας τους μέχρι το τέλος του έτους 2023. λαμβάνοντας υπ’ όψη τα παραπάνω, η τιμή στόχος του δείκτη ανέρχεται σε τέσσερεις (4) δομές, με το διατιθέμενο από την Κατηγορία Παρέμβασης 111 ποσό που συμβάλλει στην επίτευξη της, να φθάνει στα 2.500.000€.
* Όσον αφορά στην Επ.Προτ. 9iv και στην Κατηγορία Παρέμβασης 112, η μέχρι σήμερα υλοποίησή της περιλαμβάνει την ένταξη δύο (2) δομών ΚΗΦΗ. Ωστόσο, σύμφωνα με τον προγραμματισμό της ΕΥΔ και με βάση τους διαθέσιμους πόρους της Επενδυτικής Προτεραιότητας προβλέπεται, αφ’ ενός η παράταση του χρόνου ενίσχυσης των δύο υφιστάμενων δομών ΚΗΦΗ μέχρι το τέλος του έτους 2023, αφ’ ετέρου η ενίσχυση μέσω των δράσεων στο πλαίσιο των υλοποιούμενων στρατηγικών ΒΑΑ στην Περιφέρεια, δύο (2) επιπλέον δομών, προκειμένου να εξυπηρετηθούν οι περιοχές στις οποίες εμφανίζονται οι αντίστοιχες αυξημένες ανάγκες, σύμφωνα με την εγκεκριμένη στρατηγική τους. Ως εκ τούτων, η τιμή στόχος του δείκτη εκτιμάται σε τέσσερεις (4) δομές, ενώ το διατιθέμενο ποσό του προϋπολογισμού της Επενδυτικής Προτεραιότητας, που συμβάλλει στην επίτευξη του δείκτη, προσδιορίζεται σε 3.200.000 €. Η συγκεκριμένη τιμή στόχος, δεν τροποποιείται στο πλαίσιο της παρούσας 6ης Αναθεώρησης του ΕΠ.

Με βάση τα παραπάνω και με δεδομένο τον αριθμό των ενταγμένων δομών στο ΕΠ, όπως περιγράφηκαν αναλυτικά, τέθηκε, ως ορόσημο για το 2018, κατά τη 2η Αναθεώρηση του ΕΠ, η ενίσχυση 12 δομών, ήτοι σχεδόν το 46,15% του συνολικού τότε στόχου, λαμβάνοντας υπ’ όψη ότι οι συγκεκριμένες δράσεις είναι από τις πρώτες που ενεργοποιήθηκαν και υλοποιούνται στο πλαίσιο του ΑΠ2Α.

**3. Δείκτης: Αριθμός Σχολικών μονάδων που επωφελούνται από εκπαιδευτικές παρεμβάσεις** με κωδικό 11501

**Τιμή στόχος 2023: 270 Σχολικές Μονάδες.**

Ο δείκτης αποτελεί ειδικό επιχειρησιακό δείκτη εκροών της Επενδυτικής Προτεραιότητας 9iii και της Κατηγορίας Παρέμβασης 111 και συνδέεται με τον αριθμό των σχολικών μονάδων που επωφελούνται στο πλαίσιο της εξειδικευμένης εκπαιδευτικής υποστήριξης για την ένταξη μαθητών με αναπηρία ή/και με ειδικές εκπαιδευτικές ανάγκες. Κάθε σχολική μονάδα μετράται μία φορά σε κάθε σχολικό έτος, σε όλες τις περιπτώσεις πράξεων, ανεξάρτητα αν η πράξη καλύπτει ένα σχολικό έτος ή περισσότερα σχολικά έτη.

Για την υπολογισμό της τιμής στόχο του δείκτη, κατά την πρόταση της 2η Αναθεώρηση του ΕΠ (Οκτώβριος 2018), λήφθηκαν υπ’ όψη, αφ’ ενός τα δεδομένα των τριών ενταγμένων πράξεων του ΕΠ, που αφορούσαν στα τρία σχολικά έτη 2015-2016, 2016-2017 και 2017-2018, αφ’ ετέρου ο προγραμματισμός της ΕΥΔ ΕΠ Περιφέρειας Πελοποννήσου για την άμεση συνέχιση της δράσης για τρία επιπλέον σχολικά έτη, ήτοι μέχρι το 2021, με τον συνολικό αριθμό επωφελούμενων σχολικών μονάδων να ανέρχεται σε 210. Με την παρούσα πρόταση της 6ης Αναθεώρησης του ΕΠ, λαμβάνοντας υπ’ όψη, τόσο τα στοιχεία της υλοποίησης, όσο και την επέκταση της δράσης για ένα έτος επιπλέον (μέχρι το τέλος του έτους 2022), αυξάνεται η τιμή στόχος του δείκτη από 210 Σχολικές Μονάδες σε 270.

Ο προϋπολογισμός δε της Επενδυτικής Προτεραιότητας 9iii ή της Κατηγορίας Παρέμβασης 111 που διατίθεται για τη διαμόρφωση της τιμής του δείκτη, υπολογίζεται σε 3.000.000 €, ποσό το οποίο αντιστοιχεί στο 50,0% του ενδεικτικού προϋπολογισμού της Επενδυτικής Προτεραιότητας 9iii.

Η τιμή στόχος του συγκεκριμένου ειδικού δείκτη εκροών για το 2018, όπως προσδιορίσθηκε κατά τη 2η Αναθεώρηση του ΕΠ, ανέρχεται σε 110 σχολικές μονάδες. Επίσης, η τιμή στόχος για το 2018, αντιστοιχούσε στο 52,4% του συνολικού στόχου του δείκτη για το 2023, που ίσχυε κατά την 2η Αναθεώρηση του ΕΠ. Το υψηλό αυτό ποσοστό επίτευξης του δείκτη εξηγείται από την εμπροσθοβαρή ενεργοποίηση και εφαρμογή των αντίστοιχων δράσεων στο ΕΠ και συμβάλλει σημαντικά στη διαμόρφωση της τιμής στόχο του δείκτη F100 του Άξονα Προτεραιότητας, όπως αναφέρεται στη μεθοδολογία υπολογισμού της τιμής στόχο του συγκεκριμένου δείκτη.

**4. Δείκτης: Αριθμός Τοπικών Ομάδων Υγείας (TOMY) που λειτουργούν** με κωδικό 11203.

**Τιμή στόχος 2023: 9 Τοπικές Ομάδες Υγείας (ΤΟΜΥ)**

Ο δείκτης αποτελεί ειδικό επιχειρησιακό δείκτη εκροών της Επενδυτικής Προτεραιότητας 9iν και της Κατηγορίας Παρέμβασης 112 και συνδέεται με τις δράσεις Πρωτοβάθμιας Φροντίδας Υγείας (ΠΦΥ), στο πλαίσιο της μεταρρύθμισης του Συστήματος ΠΦΥ. Είναι ειδικός δείκτης για φορείς (entities) και η κάθε ΤΟΜΥ μετράται μία φορά στο πλαίσιο της πράξης.

Σύμφωνα με τα αναφερόμενα στη σχετική ΚΥΑ[[1]](#footnote-2) (ΦΕΚ Β 4114/ 24.11.2017) για την εφαρμογή των πράξεων για την λειτουργία των ΤΟΜΥ, η δράση «Λειτουργία Τοπικών Ομάδων Υγείας (ΤΟΜΥ) για την Αναδιάρθρωση της Πρωτοβάθμιας Φροντίδας Υγείας» εντάσσεται σε πρώτη φάση στο Τομεακό Επιχειρησιακό Πρόγραμμα «Μεταρρύθμιση Δημόσιου Τομέα» (ΜΔΤ) 2014-2020 του Υπ. Οικονομίας και Ανάπτυξης. Η περίοδος συγχρηματοδότησης της δράσης από το ΕΠ ΜΔΤ αφορά στην πρώτη φάση πιλοτικής λειτουργίας των ΤΟΜΥ διάρκειας από έξι (6) έως έντεκα (11) μήνες ανά ΤΟΜΥ. Σε δεύτερη φάση, η δράση προγραμματίζεται να ενταχθεί στα δεκατρία Περιφερειακά Επιχειρησιακά Προγράμματα και συγκεκριμένα στην Επενδυτική Προτεραιότητα 9iv του Θεματικού Στόχου 9.

Οι προϋποθέσεις έναρξης της συγχρηματοδότησης της λειτουργίας των ΤΟΜΥ από τα ΠΕΠ αναφέρονται αναλυτικά στην σχετική ΚΥΑ.

Σύμφωνα με τα δεδομένα λειτουργίας των ΤΟΜΥ στην Περιφέρεια Πελοποννήσου και κατόπιν επεξεργασίας αυτών των δεδομένων σε συνεργασία της ΕΥΔ ΕΠ Περιφέρειας Πελοποννήσου και της Επιτελικής Δομής ΕΣΠΑ του Υπουργείου Υγείας διαπιστώθηκε η δυνατότητα ένταξης και έναρξης χρηματοδότησης συγκεκριμένου αριθμού ΤΟΜΥ στο ΕΠ «Πελοπόννησος» το έτος 2018.

Πέραν των προαναφερόμενων, σύμφωνα με την 2η Αναθεώρηση του ΕΠ (Οκτώβριος 2018), όσον αφορά στη γενικότερη συμμετοχή του ΕΠ «Πελοπόννησος» στην χρηματοδότηση των ΤΟΜΥ, ο προϋπολογισμός της Επενδυτικής Προτεραιότητας 9iv ή της Κατηγορίας Παρέμβασης 112 που διατίθετο για δράσεις ΤΟΜΥ, υπολογιζόταν σε 9,3 €, ποσό το οποίο αντιστοιχούσε στο 35,5% του ενδεικτικού προϋπολογισμού της Επενδυτικής Προτεραιότητας 9iv και αναφερόταν στην ενίσχυση της λειτουργίας δεκαεπτά (17) Τοπικών Ομάδων Υγείας (Τ.ΟΜ.Υ), για τέσσερα (4) έτη. Ωστόσο, με βάση τα νέα δεδομένα που προέκυψαν από την υλοποίηση της Δράσης κατά τα έτη 2019 και 2020, λόγω μικρού ενδιαφέροντος του ιατρικού δυναμικού της Περιφέρειας, στις αντίστοιχες προκηρύξεις του Υπουργείου Υγείας για την στελέχωση των ΤΟΜΥ, οι αρχικές προβλέψεις του Υπουργείου Υγείας για λειτουργία 17 δομών ΤΟΜΥ, δεν θα επαληθευτούν. Μέχρι το τέλος του έτους 2020, λειτουργούσαν στην Περιφέρεια οκτώ (8) δομές ΤΟΜΥ, ενώ βρίσκεται σε εξέλιξη νέα προκήρυξη από το Υπουργείο Υγείας για την πρόσληψη νέου ιατρικού προσωπικού για τις ΤΟΜΥ, από την οποία εκτιμάται ότι θα προκύψει το αναγκαίο προσωπικό για τη λειτουργία μίας ακόμα δομής ΤΟΜΥ στην Περιφέρεια. Σε αυτό το πλαίσιο, μειώνεται ο στόχος του δείκτη από από δεκαεπτά (17) δομές σε εννέα (9), ενώ αντίστοιχα μειώνονται οι διατιθέμενοι πόροι για την Επενδυτική Προτεραιότητα 9iv που συμβάλλουν στον συγκεκριμένο δείκτη, από 9,3 εκατ. € σε 3,7 εκατ. €.

Όσον αφορά στην τιμή στόχο του δείκτη με ορόσημο το 2018, η οποία προσδιορίσθηκε, κατά τη 2η Αναθεώρηση του ΕΠ, σε πέντε (5) δομές, ελήφθη υπ’ όψη ο προγραμματισμός της ΕΥΔ για την ένταξη των πέντε (5) δομών που αφορούν σε Τοπικές Ομάδες Υγείας (ΤΟΜΥ) στο ΕΠ «Πελοπόννησος», προς το τέλος του έτους 2018.

**5. Δείκτης: Αριθμός δομών/φορέων που υποστηρίζονται για την αντιμετώπιση των συνεπειών της πανδημίας COVID-19** με κωδικό CV33.

**Τιμή στόχος 2023: 13 δομές**

Ο συγκεκριμένος δείκτης επιλέχθηκε να συνδεθεί με το πλαίσιο επίδοσης του ΑΠ2Α, στο πλαίσιο της παρούσας 6ης Αναθεώρησης προκειμένου να διασφαλισθεί η κάλυψη του προϋπολογισμού του Άξονα με δείκτες του πλαισίου επίδοσης, κατά τουλάχιστον 50%. Η τιμή στόχος του δείκτη προσδιορίσθηκε με βάση τον στόχο των πρόσφατα ενταγμένων πράξεων του ΕΠ για την ενίσχυση των υγειονομικών μονάδων για την αντιμετώπιση των συνεπειών της πανδημίας COVID-19.

Ο προϋπολογισμός δε, της Κατηγορίας Παρέμβασης 112 στο μέρος που συνδέεται με τον συγκεκριμένο δείκτη είναι ιδιαίτερα σημαντικός και ανέρχεται σε 30.000.000 € (Δημόσια Δαπάνη).

Όσον αφορά στην τιμή στόχο του δείκτη με ορόσημο το 2018, με δεδομένο ότι ο συγκεκριμένος δείκτης επιλέγχθηκε να συμμετάσχει στο πλαίσιο επίδοσης στο πλαίσιο της παρούσας 6ης Αναθεώρησης του ΕΠ κατά το έτος 2021, αυτή είναι μηδενική.

**6. Δείκτης:** **«Ποσό πιστοποιημένων Δαπανών»**, με κωδικό F100.

**Τιμή στόχος 2018: 12.690.000 Ευρώ.**

Η υφιστάμενη τιμή στόχος του δείκτη με ορόσημο το έτος 2018 προσδιορίσθηκε κατά τη 2η Αναθεώρηση του ΕΠ, με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων από τον επανυπολογισμό των αναγκών σε δαπάνες βάσει του κανόνα ν+3, όπως για όλους τους Άξονες Προτεραιότητας, συνυπολογίζοντας τόσο τις επιπτώσεις του χρονισμού των αντικειμενικά αιτιολογημένων καθυστερήσεων στην εφαρμογή συγκεκριμένων δράσεων του Άξονα Προτεραιότητας 2Α, όσο και την επίσπευση της εφαρμογής ορισμένων δράσεων του ΑΠ, με την υλοποίηση εμπροσθοβαρών δράσεων[[2]](#footnote-3).

Λαμβάνοντας υπ’ όψη τα παραπάνω, η τιμή στόχος του δείκτη με ορόσημο το έτος 2018 ανέρχεται σε **12.690.000 €.**

Η τιμή του δείκτη για το έτος 2018, αντιπροσωπεύει το 15,9% του προϋπολογισμού του Άξονα Προτεραιότητας 2Α και αναφέρεται σε δημόσια δαπάνη (κοινοτική συνδρομή και εθνική συμμετοχή).

Οι δαπάνες αυτές προέρχονται, αφ’ ενός από την υλοποίηση και επίτευξη των στόχων όλων των δεικτών εκροής μέχρι και το 2018, όπως αναφέρονται στον συνημμένο Πίνακα 4 των δεικτών του Πλαισίου Επίδοσης, αφ’ ετέρου από την υλοποίηση μέρους των στόχων των υπόλοιπων δράσεων / έργων του Άξονα Προτεραιότητας που δεν συμμετέχουν στο Πλαίσιο Επίδοσης.

**Τιμή στόχος 2023: 79.572.690 Ευρώ.**

Η τιμή στόχος του συγκεκριμένου οικονομικού δείκτη του Πλαισίου Επίδοσης κατά την παρούσα 6η Αναθεώρηση του ΕΠ παραμένει ως έχει, με δεδομένο ότι ο προϋπολογισμός του ΑΠ2Α δεν προτείνεται να τροποποιηθεί.

Με δεδομένη τη φύση /είδος του συγκεκριμένου δείκτη, ως οικονομικός δείκτης του Άξονα Προτεραιότητας, είναι από τους πλέον αξιόπιστους και αναμφισβήτητους δείκτες υλοποίησης του οικονομικού αντικειμένου του Άξονα Προτεραιότητας, διότι, οι εν λόγω δαπάνες πιστοποιούνται από όλα τα αρμόδια Όργανα και Αρχές του Συστήματος Διαχείρισης και Ελέγχου του Προγράμματος.

**Άξονας Προτεραιότητας 2Β:** «Υποδομές υποστήριξης ανθρώπινου δυναμικού».

**1. Δείκτης**: **«Πληθυσμός που καλύπτεται από βελτιωμένες υπηρεσίες υγείας»**, με κωδικό CO36.

**Τιμή στόχος 2023: 420.000 άτομα.**

Ο συγκεκριμένος δείκτης αναφέρεται σε πράξεις που αντιστοιχούν στην κατηγορία παρέμβασης με κωδικό 053.

Η τιμή στόχος του δείκτη με ορόσημο το έτος 2023 υπολογίσθηκε αρχικά, κατά τον σχεδιασμό του ΕΠ, με βάση πρωτογενή έρευνα και αντίστοιχη λεπτομερή χαρτογράφηση των αναγκών σε υποδομές υγείας από το Υπουργείο Υγείας. Η συγκεκριμένη χαρτογράφηση χωροθετήθηκε και εξ’ αυτής της χωροθέτησης προσδιορίσθηκε ο εξυπηρετούμενος πληθυσμός ανά υποδομή υγείας, με ιεράρχηση των προγραμματισμένων έργων Α’ βάθμιας περίθαλψης στις φτωχότερες περιοχές, αλλά και Β’ βάθμιας για το σύνολο των κατοίκων. Έτσι προσδιορίσθηκε ο πληθυσμός, ο οποίος θα εξυπηρετηθεί από βελτιωμένες υπηρεσίες υγείας, κατόπιν των προγραμματισμένων παρεμβάσεων. Στη συνέχεια η τιμή στόχος του εν λόγω δείκτη αυξήθηκε οριακά, κατά τη 2η Αναθεώρηση, ως αποτέλεσμα της αύξησης του προϋπολογισμού της Κατηγορίας Παρέμβασης 053, κατά 250.000 €.

Στο πλαίσιο της 3ης Αναθεώρησης του ΕΠ, με βάση την προτεινόμενη ανακατανομή των πόρων του Αποθεματικού Επίδοσης, όπως είχε αναλυτικά παρουσιασθεί στο πρόσθετο έγγραφο «Αιτιολόγηση της πρότασης Αναθεώρησης του ΕΠ» (2019), ο ενδεικτικός προϋπολογισμός της εν λόγω Κατηγορίας Παρέμβασης (053) που συνδέεται αποκλειστικά με τον δείκτη CO36, αυξήθηκε κατά 110%. Ως εκ τούτου, κατά το ίδιο ποσοστό αυξήθηκε και η τιμή στόχος του συγκεκριμένου δείκτη, ενώ το κόστος αυτών των παρεμβάσεων ανήλθε σε 5.794.125 Ευρώ Δημόσια Δαπάνη, κατανεμημένο στην Κατηγορία Παρέμβασης με κωδικό 053, δεσμεύοντας παράλληλα το σύνολο του αντίστοιχου ενδεικτικού προϋπολογισμού της συγκεκριμένης Κατηγορίας Παρέμβασης. Κατά την παρούσα 6η Αναθεώρηση του ΕΠ, παρά την προτεινόμενη, έστω και πολύ μικρή μείωση του ενδεικτικού προϋπολογισμού της Κατηγορίας Παρέμβασης 053, από 5.794.125 σε 5.000.000 €, η οποία συμβάλλει στο σύνολό της στον δείκτη CO36 του Πλαισίου Επίδοσης, η τιμή στόχος του δείκτη αυξάνεται από 120.000 σε 420.000. Αυτό προκύπτει λόγω διαφοροποίησης της μεθοδολογίας μέτρησης του συγκεκριμένου δείκτη, σε σχέση και με το αρχικά προγραμματιζόμενο μείγμα παρεμβάσεων ως προς τις δομές β'θμιας υγείας, κατόπιν σχετικής οριζόντιας οδηγίας της ΕΥΣΣΑ, για ομογενοποίηση της μεθοδολογίας μέτρησης του συγκεκριμένου δείκτη. Η εν λόγω διαφοροποίηση στη μεθοδολογία μέτρησης, αναφέρεται στο γεγονός ότι, ως πληθυσμός που καλύπτεται από βελτιωμένες υπηρεσίες υγείας αναφέρεται το σύνολο του πληθυσμού της χωρικής ενότητας/εμβέλειας εξυπηρέτησης κάθε δομής ενισχυόμενης δομής. Με αυτό ως δεδομένο, σε συνδυασμό με την ενίσχυση, σε μεγαλύτερη έκταση απ’ ότι είχε εκτιμηθεί κατά τον σχεδιασμό του ΕΠ, υποδομών β’ βάθμιας υγείας, οι οποίες καλύπτουν κατά βάση το σύνολο του πληθυσμού μιας Περιφερειακής Ενότητας, η τιμή στόχος του δείκτη διαμορφώνεται σε 420.000 άτομα. Από αυτή την τιμή στόχο έχουν αφαιρεθεί οι εκτιμώμενες «διπλομετρήσεις» από έργα των οποίων η χωρική εμβέλεια της πληθυσμιακής κάλυψης έχει επικαλύψεις.

Όσον αφορά στην τιμή του δείκτη με ορόσημο το 2018, η οποία είναι 20.000, αυτή εκτιμήθηκε, κατά τον αρχικό σχεδιασμό του ΕΠ, με τον προσδιορισμό της τεχνικής ωριμότητας των σχεδιαζόμενων έργων/πράξεων, σε σχέση με τις ανάγκες. Με αυτό τον τρόπο υπολογίσθηκε ο πληθυσμός που θα εξυπηρετείται από αυτές τις υποδομές που θα είχαν ολοκληρωθεί μέχρι και το 2018. Δύο σημαντικές παράμετροι που ελήφθησαν υπόψη για την εκτίμηση της τιμής στόχο για το 2018, ήταν, αφ’ ενός η επιλογή των περιοχών που θα προηγηθούν στην βελτίωση των παρεχόμενων υπηρεσιών υγείας, αφ’ ετέρου το επίπεδο φτώχειας σε συγκεκριμένες περιοχές της Περιφέρειας, καθώς και το πλήθος των εξυπηρετούμενων από τις μονάδες υγείας στις οποίες θα εγίνοντο παρεμβάσεις. Με βάση δε τα δεδομένα του έτους 2018, ο αντίστοιχος στόχος του δείκτη υπερκαλύφθηκε.

Όσον αφορά στον στόχο του δείκτη για το έτος 2023, οι προαναφερθείσες εκτιμήσεις μπορεί να μην επικυρωθούν αν αποδειχθούν λανθασμένες οι ακόλουθες υποθέσεις:

* Το Υπουργείο Υγείας θα εγκρίνει σχετικά έγκαιρα και χωρίς ιδιαίτερα δεσμευτικούς όρους τις παρεμβάσεις στις υποδομές υγείας, όταν αυτές οι παρεμβάσεις είναι στο πλαίσιο της πολιτικής του.
* Οι φορείς υλοποίησης / δικαιούχοι των αντίστοιχων πράξεων επισπεύσουν τις διαδικασίες ωρίμανσης και εκτέλεσης των αντίστοιχων έργων, στο πλαίσιο της δικαιοδοσίας τους.

**2. Δείκτης:** **«Δυναμικότητα των υποδομών παιδικής μέριμνας ή εκπαίδευσης που ενισχύονται»**, με κωδικό CO35.

**Τιμή στόχος 2023: 1.500**

Ο συγκεκριμένος δείκτης προσδιορίζεται από πράξεις που αντιστοιχούν στις κατηγορίες παρέμβασης, με κωδικούς 051 και 052 της Επενδυτικής Προτεραιότητας 10a, που αφορούν σε ενίσχυση υποδομών σχολικής και προσχολικής εκπαίδευσης.

Η τιμή στόχος του δείκτη για το έτος 2023, μειώθηκε, κατά τη 2η Αναθεώρηση του ΕΠ, σε σχέση με την αρχική στοχοθέτησή του, λόγω της εξαίρεσης των Κατηγοριών Παρέμβασης 049 και 050 στον προϋπολογισμό της Επενδυτικής Προτεραιότητας 10a που «συμμετέχει» στο Πλαίσιο Επίδοσης. Έτσι, διατηρήθηκαν μόνο οι δύο Κατηγορίες Παρέμβασης 051 και 052, οι οποίες αντιστοιχούν σε δράσεις ενίσχυσης εκπαιδευτικών υποδομών σχολικής και προσχολικής εκπαίδευσης και οι οποίες αποτελούν προτεραιότητα παρέμβασης σύμφωνα και με τη Στρατηγική του ΕΠ, αλλά και του Υπουργείου Παιδείας. Συνεπώς, η τιμή στόχος του δείκτη για το 2023 μειώθηκε κατά τη 2η Αναθεώρηση κατ’ αναλογία της μείωσης του ενδεικτικού προϋπολογισμού των Κατηγοριών Παρέμβασης και κατ’ ακολουθία της Επενδυτικής Προτεραιότητας 10a που συνδέονται με τη συμμετοχή του συγκεκριμένου δείκτη στο πλαίσιο επίδοσης, ήτοι 15% και εκτιμήθηκε σε 1.360 άτομα.

Στο πλαίσιο της παρούσας 6ης Αναθεώρησης του ΕΠ, η τιμή στόχος του δείκτη αυξάνεται από 1.360 άτομα σε 1.500. Αυτή η αύξηση της τιμής στόχο συνδέεται με ορισμένες διαφοροποιήσεις επί των αρχικών παραδοχών εκτίμησης της τιμής στόχου του δείκτη, λαμβάνοντας υπ’ όψη τα νέα δεδομένα ως προς το Μέσο Μοναδιαίο Κόστος από την υλοποίηση των πράξεων κατά την τρέχουσα περίοδο, σε σχέση με τα αντίστοιχα της προηγούμενης περιόδου 2007-2013, τα οποία είχαν ληφθεί υπ’ όψη κατά τον αρχικό σχεδιασμό του ΕΠ. Σύμφωνα με τις αρχικές εκτιμήσεις, κατά τον σχεδιασμό του ΕΠ, το εκτιμώμενο Μέσο Μοναδιαίο Κόστος των εν λόγω παρεμβάσεων, στη βάση μιας σειράς παραδοχών που έχουν παρουσιασθεί στις προηγούμενες εκδόσεις του πρόσθετου εγγράφου για την τεκμηρίωση του Πλαισίου Επίδοσης, ως συνοδευτικά έγγραφα των προηγούμενων Αναθεωρήσεων, υπολογίζονταν σε 9.375 €/άτομο. Με βάση τα νέα δεδομένα που προκύπτουν από την υλοποίηση των πράξεων του ΕΠ, αυτό το Μέσο Μοναδιαίο Κόστος μειώνεται σε 7.550 €/άτομο και ως εκ τούτου μειώνεται ο ενδεικτικός προϋπολογισμός των Κατηγοριών Παρέμβασης 051 και 052, οι οποίες συμβάλλουν στον συγκεκριμένο δείκτη εκροών του Πλαισίου Επίδοσης.

Συνεπώς, με βάση τα παραπάνω, σύμφωνα και με την οδηγία (παρότρυνση) των Υπηρεσιών της Ευρωπαϊκής Επιτροπής στα σχετικά σχόλια επί των Ετήσιων Εκθέσεων Υλοποίησης έτους 2019 των ΠΕΠ, για ορθολογικοποίηση των τιμών στόχων των δεικτών εκροών, σύμφωνα με τα δεδομένα του επιπέδου και της προόδου υλοποίησης των ενταγμένων πράξεων στο ΕΠ, αυξάνεται η τιμή στόχος του δείκτη στο Πλαίσιο Επίδοσης, ενώ μειώνονται οι διαθέσιμοι πόροι των Κατηγοριών Παρέμβασης 051 και 052 εφαρμόζοντας το νέο Μέσο Μοναδιαίο Κόστος των παρεμβάσεων.

Όσον αφορά στην τιμή του δείκτη με ορόσημο το 2018, σε σχέση με τη διαδικασία τεχνικής και διοικητικής ωρίμανσης των αντίστοιχων έργων, εκτιμήθηκε κατά την 2η Αναθεώρηση του ΕΠ, με βάση τη δυνατότητα ωρίμανσης των εν λόγω έργων, τα οποία θα υλοποιούντο ταχύτερα και θα εξυπηρετούσαν ανάλογο πληθυσμό ωφελουμένων, πλησίον των 430. Η τιμή στόχος με ορόσημο το 2018, μειώθηκε κατά τη 2η Αναθεώρηση του ΕΠ σε σχέση με την αρχική, η οποία είχε τεθεί κατά τον σχεδιασμό του ΕΠ, λόγω αποσύνδεσης του προϋπολογισμού των κατηγοριών παρέμβασης 049 και 050 από το δείκτη CO35, στο Πλαίσιο Επίδοσης και κατ’ επέκταση των αντίστοιχων προγραμματιζόμενων παρεμβάσεων σε αυτές τις κατηγορίες.

Κατόπιν αυτών των ιστορικών δεδομένων, όσον αφορά στις εκτιμήσεις αυτές για τον στόχο του δείκτη για το 2023, μπορεί να μην επικυρωθούν, αν αποδειχθούν λανθασμένες οι ακόλουθες υποθέσεις.

* Ότι θα επιτευχθούν οι αναμενόμενες εκπτώσεις στις αντίστοιχες διαγωνιστικές διαδικασίες.
* Ότι θα ανακάμψει γρήγορα ο κατασκευαστικός κλάδος κατόπιν των διαδοχικών κρίσεων στην οικονομία της Χώρας (κυρίως όσον αφορά στις αρνητικές επιπτώσεις της πανδημίας COVID-19) και ο πληθωρισμός σε αυτή την κατηγορία αγαθών θα παραμείνει σε χαμηλά επίπεδα.

**4. Δείκτης:** **«Ποσό πιστοποιημένων Δαπανών»**, με κωδικό F100.

**Τιμή στόχος 2018: 5.770.000 Ευρώ.**

Η τιμή στόχος του οικονομικού δείκτη με ορόσημο το 2018, όπως διαμορφώθηκε κατά τη 2η Αναθεώρηση του ΕΠ, ανέρχεται σε 5.770.000 € πιστοποιημένες δαπάνες, μειωμένη κατά 23,06% σε σχέση με την αρχική στοχοθέτηση. Η μείωση αυτή της τιμής στόχο για το 2018, προέκυψε με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων από τον επανυπολογισμό των αναγκών σε δαπάνες βάσει του κανόνα ν+3, καθώς επίσης και με τη μεθοδολογία χρονισμού, «κερδισμένου χρόνου» με την ένταξη «μεταφερόμενων» και «τμηματοποιημένων» (phased) πράξεων. Η μεθοδολογία έχει περιγραφεί αναλυτικά στο πρόσθετο έγγραφο «Αιτιολόγησης της Πρότασης Αναθεώρησης του Πλαισίου Επίδοσης», που συνόδευε τη 2η Αναθεώρηση του ΕΠ.

Σύμφωνα δε με τα στοιχεία του Συστήματος Παρακολούθησης της υλοποίησης και τις σχετικές αιτήσεις πληρωμής, οι πιστοποιηθείσες δαπάνες του ΑΠ2Β μέχρι το τέλος του έτους 2018, αντιπροσωπεύουν το 88,34% του στόχου του συγκεκριμένου δείκτη.

**Τιμή στόχος 2023: 20.700.000 Ευρώ.**

Στο πλαίσιο της 6ης Αναθεώρησης του ΕΠ, ο προτεινόμενος προϋπολογισμός του ΑΠ2Β μειώνεται κατά 8.844.125 € (Δημόσια Δαπάνη) λόγω της ανάγκης αύξησης του προϋπολογισμού του ΑΠ1, προκειμένου να καλυφθεί η υπερδέσμευση του εν λόγω ΑΠ, που δημιουργήθηκε από την ένταξη στο ΕΠ, πράξεων για την ενίσχυση των ΜΜΕ που επλήγησαν από την πανδημία COVID-19. Συνεπώς, μειώνεται αντίστοιχα και ο στόχος του συγκεκριμένου δείκτη (F100) για το 2023, ανερχόμενος από 29.544.125 € σε 20.700.000 €.

**Άξονας Προτεραιότητας 3:** «Προστασία του περιβάλλοντος - μετάβαση σε μια οικονομία φιλική στο περιβάλλον».

**1. Δείκτης: «Πρόσθετος πληθυσμός που εξυπηρετείται από βελτιωμένη παροχή νερού»,** με κωδικό CO18.

**Τιμή στόχος 2023: 65.000 άτομα.**

Ο συγκεκριμένος δείκτης αναφέρεται σε πράξεις που αντιστοιχούν στις κατηγορίες παρέμβασης, με κωδικούς 020 και 021.

Η τιμή στόχος του δείκτη υπολογίσθηκε κατά τον σχεδιασμό του ΕΠ με βάση το κόστος ομοειδών παρεμβάσεων διαχείρισης υδάτινων πόρων και του εξ’ αυτών εξυπηρετούμενου πληθυσμού, οι οποίες υλοποιήθηκαν κατά την προγραμματική περίοδο 2007-2013.

Λαμβάνοντας υπ’ όψη ότι το κόστος των έργων διαχείρισης πόσιμου νερού διαμορφώνεται ανάλογα με τη φύση / είδος των έργων, τα ανάλογα έργα της περιόδου 2007-2013, κατηγοριοποιήθηκαν σε τρία είδη παρεμβάσεων με τα αντίστοιχα μέσα μοναδιαία κόστη, σε όρους μοναδιαίου κόστους ανά ωφελούμενη μονάδα πληθυσμού, τα οποία δεν διαφοροποιούνται σημαντικά σε σχέση με τα υλοποιούμενα έργα της τρέχουσας περιόδου, ως εξής:

α) Εσωτερικά δίκτυα: 560 ευρώ ανά κάτοικο.

β) Εξωτερικά δίκτυα: 228 ευρώ ανά κάτοικο.

γ) Αντλιοστάσια και συνδετήριοι αγωγοί: 205 ευρώ ανά κάτοικο.

Σε αυτές τις τρεις κατηγορίες έργων, στη παρούσα πρόταση (6ης) Αναθεώρησης του ΕΠ προστίθεται και μία νέα κατηγορία έργων, αντίστοιχη της οποίας δεν είχε υλοποιηθεί κατά την προηγούμενη περίοδο. Αυτή είναι τα έργα προμήθειας συστημάτων τηλεελέγχου / τηλεχειρισμού / τηλεμετρίας για τον έλεγχο των διαρροών των δικτύων ύδρευσης με μέσο μοναδιαίο κόστος 30 ευρώ ανά κάτοικο. Ως εκ τούτου, με την αλλαγή του μείγματος δράσεων, τροποποιείται και το μέσο μοναδιαίο κόστος, μειούμενο σημαντικά.

Με αυτά ως δεδομένα, λαμβάνοντας υπ’ όψη και αυτή τη νέα κατηγορία / είδος έργων, στο πλαίσιο της παρούσας 6ης Αναθεώρησης, το μέσο μοναδιαίο κόστος των παρεμβάσεων σε σχέση με τον δείκτη εκροών του πλαισίου επίδοσης, διαμορφώνεται περίπου σε 175 € ανά κάτοικο, από 330 € ανά κάτοικο.

Με αυτά ως δεδομένα, λαμβάνοντας υπ’ όψη και αυτή τη νέα κατηγορία / είδος έργων, στο πλαίσιο της παρούσας προτεινόμενης 6ης Αναθεώρησης, το μέσο μοναδιαίο κόστος των παρεμβάσεων σε σχέση με τον δείκτη εκροών του πλαισίου επίδοσης, διαμορφώνεται περίπου σε 175 € ανά κάτοικο, από 330 € ανά κάτοικο. Ως εκ τούτου, αυξάνεται σημαντικά η τιμή στόχος του δείκτη, σύμφωνα και με την οδηγία (παρότρυνση) των Υπηρεσιών της Ευρωπαϊκής Επιτροπής στα σχετικά σχόλια επί των Ετήσιων Εκθέσεων Υλοποίησης έτους 2019 των ΠΕΠ, ενώ μειώνονται οι διαθέσιμοι πόροι της Επενδυτικής Προτεραιότητας όσον αφορά στον προγραμματισμό για τέτοιου είδους δράσεις, λαμβάνοντας υπ' όψη τον εναπομείναντα χρόνο μέχρι τη λήξη εφαρμογής του ΕΠ.

Οι εκτιμήσεις αυτές, μπορεί να μην επικυρωθούν, αν αποδειχθούν λανθασμένες οι ακόλουθες υποθέσεις:

* Θα επιτευχθούν οι αναμενόμενες εκπτώσεις στις αντίστοιχες διαγωνιστικές διαδικασίες των υποψήφιων αναδόχων αντίστοιχων συμβάσεων.
* Η ανάκαμψη του κατασκευαστικού κλάδου θα είναι αργή και ο πληθωρισμός σε αυτή την κατηγορία υπηρεσιών θα παραμείνει χαμηλός.

Όσον αφορά στην τιμή στόχο με ορόσημο το 2018, η οποία είχε προσδιορισθεί σε 4.000, διατηρήθηκε κατά την 2η Αναθεώρηση ως είχε, με δεδομένο ότι αυτή υπολογίσθηκε επί πραγματικού (χωρίς να λαμβάνεται υπ’ όψη το προγραμματικό Μέσο Μοναδιαίο Κόστος για το σύνολο των δράσεων μέχρι το τέλος της περιόδου), λαμβάνοντας υπ’ όψη ότι τα προγραμματισμένα να καταστούν «μεταφερόμενα» έργα από την περίοδο 2007-2013. Η εκτίμηση αυτή, βασίστηκε στη δυνατότητα ωρίμανσης των συγκεκριμένων προς "μεταφορά" έργων, στην ταχύτερη υλοποίησή τους και κατ’ ακολουθία στην εξυπηρέτηση ανάλογου πληθυσμού ωφελουμένων. Με βάση δε τα δεδομένα υλοποίησης μέχρι το τέλος του έτους 2018, η τιμή στόχος του συγκεκριμένου δείκτη υπερκαλύφθηκε κατά 48,45%.

**2. Δείκτης: «Αύξηση του αναμενόμενου αριθμού επισκέψεων σε ενισχυόμενες τοποθεσίες πολιτιστικής και φυσικής κληρονομιάς και πόλους έλξης επισκεπτών»,** με κωδικό CO09.

**Τιμή στόχος 2023: 60.000.**

Η τιμή στόχος του συγκεκριμένου δείκτη προσδιορίζεται από πράξεις που αντιστοιχούν στον ενδεικτικό προϋπολογισμό της Επενδυτικής Προτεραιότητας 6c και συγκεκριμένα στις Κατηγορίες Παρέμβασης με κωδικούς 092 και 094, δεσμεύοντας το σύνολο του προτεινόμενου προϋπολογισμού της Κατηγορίας Παρέμβασης 092 και ένα μέρος του προτεινόμενου προϋπολογισμού της Κατηγορίας Παρέμβασης 094. Το συνολικό ποσό με βάση την πρόταση της 6ης Αναθεώρησης του ΕΠ, που συνδέεται με τον συγκεκριμένο δείκτη ανέρχεται σε 16.425.000 € (Δημόσια Δαπάνη) αυξημένο κατά 3.223.541 €.

Ο ποσοτικοποιημένος στόχος του δείκτη αρχικά υπολογίσθηκε, μετά από σχετικές διαβουλεύσεις με τις υπηρεσίες του Υπουργείου Πολιτισμού, καθώς και τοπικών φορέων, για προσδιορισμό των αναγκαίων παρεμβάσεων σε πολιτιστικά και φυσικά μνημεία της Περιφέρειας Πελοποννήσου. Επιπρόσθετα, ήδη είχαν ενταχθεί σημαντικός αριθμός πράξεων στο ΕΠ. Στη συνέχεια κατά την εφαρμογή του ΕΠ από τους αντίστοιχους στόχους των ενταγμένων πράξεων, λαμβάνοντας υπ’ όψη τη στοχοθεσία των ενταγμένων έργων/πράξεων του ΕΠ, η οποία λόγω της φύσης του δείκτη επηρεάζεται σημαντικά από τα ιδιαίτερα χαρακτηριστικά κάθε ενισχυόμενης τοποθεσίας πολιτιστικής και φυσικής κληρονομιάς, η τιμή στόχος του δείκτη αυξάνεται σε 60.000 πρόσθετες επισκέψεις από 30.000, λόγω της ιδιαιτερότητας των παρεμβάσεων, σε συγκεκριμένους πολιτιστικούς πόρους, παρά τις αρνητικές επιπτώσεις της πανδημίας COVID-19, αυξανόμενοι αντίστοιχα και οι διατιθέμενοι πόροι της Επενδυτικής Προτεραιότητας γι' αυτού του είδους τις παρεμβάσεις.

Οι παραπάνω εκτιμήσεις μπορεί να μην επικυρωθούν κατά ένα σχετικό βαθμό πιθανοτήτων αν κατά τη διαδικασία τεχνικής και διοικητικής ωρίμανσης των αντίστοιχων έργων αντιμετωπισθούν μη προβλεπόμενες δυσκολίες και καθυστερήσεις, λόγω της ιδιαίτερης φύσης αυτών των δράσεων. Κυρίως, όμως, η επίτευξη αυτού του στόχου ενδέχεται να μην επικυρωθεί στη περίπτωση επιμήκυνσης της περιόδου ισχύος της πανδημίας παγκοσμίως.

Όσον αφορά στην τιμή στόχο με ορόσημο το 2018, η οποία είχε προσδιορισθεί σε 6.000 επισκέψεις, εκτιμήθηκε κατά τον αρχικό σχεδιασμό του ΕΠ, σε σχέση με τη διαδικασία τεχνικής και διοικητικής ωρίμανσης των αντίστοιχων έργων, τα οποία θα υλοποιούντο ταχύτερα και δεν επηρεάστηκε από την προτεινόμενη αύξηση του προϋπολογισμού της Επενδυτικής Προτεραιότητας κατά την 2η Αναθεώρηση του ΕΠ, καθώς ο χρόνος που υπολειπόταν έως το τέλος του 2018, δεν επαρκούσε προκειμένου η συγκεκριμένη αύξηση των πόρων στην Επενδυτική Προτεραιότητα να αποδώσει σε ολοκληρωμένα έργα στο τέλος του 2018.

Με βάση δε τα στοιχεία υλοποίησης μέχρι το τέλος του έτους 2018, ο στόχος του δείκτη με ορόσημο το 2018 επιτεύχθηκε κατά 83,33%.

**3. Δείκτης: «Ποσό πιστοποιημένων Δαπανών»,** με κωδικό F100.

**Τιμή στόχος 2018: 10.460.000 Ευρώ.**

Ο συγκεκριμένος δείκτης προσδιορίζεται από πράξεις που αντιστοιχούν σε όλες τις κατηγορίες παρέμβασης του Άξονα Προτεραιότητας 3.

Η τιμή στόχος του οικονομικού δείκτη με ορόσημο το 2018, όπως διαμορφώθηκε κατά τη 2η Αναθεώρηση του ΕΠ, ανήλθε στα 10.460.000 € πιστοποιημένες δαπάνες, μειωμένη κατά 35,6% σε σχέση με την αρχική στοχοθέτηση. Η εκτίμηση της τιμής στόχο του ΑΠ3 προέκυψε με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων, καθώς επίσης και με τη μεθοδολογία χρονισμού, «κερδισμένου χρόνου» με την ένταξη «μεταφερόμενων» και «τμηματοποιημένων» (phased) πράξεων. Η μεθοδολογία αυτή έχει περιγραφεί αναλυτικά στο πρόσθετο έγγραφο «Αιτιολόγησης της Πρότασης Αναθεώρησης του Πλαισίου Επίδοσης», το οποίο συνόδευε τη 2η Αναθεώρηση του ΕΠ.

Η τιμή του δείκτη αντιπροσώπευε κατά την 2η Αναθεώρηση του ΕΠ το 21,10% του προϋπολογισμού του Άξονα Προτεραιότητας και αναφέρεται σε δημόσια δαπάνη (κοινοτική συνδρομή και εθνική συμμετοχή).

Οι δαπάνες αυτές προέρχονται από την υλοποίηση και επίτευξη των στόχων, αφ’ ενός όλων των δεικτών εκροής μέχρι και το 2018, όπως αναφέρονται στον συνημμένο πίνακα 4 των δεικτών του Πλαισίου Επίδοσης, αφ’ ετέρου από τις υπόλοιπες δράσεις του Άξονα Προτεραιότητας, οι οποίες δέσμευαν το 49,87% του τότε προϋπολογισμού του.

Με βάση δε τα στοιχεία του Συστήματος Παρακολούθησης της υλοποίησης και τα αντίστοιχα αιτήματα πληρωμής οι πιστοποιημένες δαπάνες του ΑΠ3, μέχρι το τέλος του 2018 κάλυψαν κατά 86,4% το στόχο του δείκτη με ορόσημο του έτος 2018.

**Τιμή στόχος 2023: 47.800.000 Ευρώ.**

Στο πλαίσιο της παρούσας 6ης Αναθεώρησης του ΕΠ, ο προϋπολογισμός του ΑΠ3 μειώνεται κατά 1.776.459 € (Δημόσια Δαπάνη) λόγω της ανάγκης μεταφοράς πόρων και αύξησης του προϋπολογισμού του ΑΠ1, προκειμένου να καλυφθεί η υπερδέσμευση του εν λόγω ΑΠ, που δημιουργήθηκε από την ένταξη στο ΕΠ, πράξεων για την ενίσχυση των ΜΜΕ που επλήγησαν από την πανδημία COVID-19. Συνεπώς, μειώνεται αντίστοιχα και ο στόχος του συγκεκριμένου δείκτη (F100) για το 2023, ανερχόμενος από 49.576.459 € σε 47.800.000 € (μειωμένη κατά 3,6%).

**Άξονας Προτεραιότητας 4:** «Ανάπτυξη – εκσυγχρονισμός – συμπλήρωση υποδομών για την οικονομική και κοινωνική ανάπτυξη».

**1. Δείκτης: «Συνολικό μήκος νέων δρόμων»,** με κωδικό C013.

**Τιμή στόχος 2023: 12 χλμ.**

Ο συγκεκριμένος δείκτης, σύμφωνα με την πρόταση της παρούσας 6ης Αναθεώρησης αναφέρεται σε πράξεις που αντιστοιχούν αποκλειστικά στην Κατηγορία Παρέμβασης με κωδικό 031, καθώς η δεύτερη Κατηγορία Παρέμβασης με κωδικό 036, που συνέβαλλε στον εν λόγω δείκτη καταργείται.

Η τιμή στόχος του δείκτη υπολογίσθηκε με βάση το κόστος ομοειδών παρεμβάσεων (εθνικής και επαρχιακής οδοποιίας), οι οποίες υλοποιήθηκαν κατά την προγραμματική περίοδο 2007-2013, καθώς και από επίσημα στοιχεία κατασκευαστικών φορέων, σε εθνικό επίπεδο, λαμβάνοντας υπόψη μέσο ετήσιο πληθωρισμό της τάξης του 2,5%. Με βάση αυτές τις παραμέτρους και τα ιδιαίτερα γεωμορφολογικά στοιχεία της Περιφέρειας Πελοποννήσου, καθώς και το μέσο μοναδιαίο κόστος που αντιστοιχεί σε κατασκευή νέου οδικού δικτύου, φθάνει στα 1,25 εκατ €, έχοντας υπολογίσει και τις σχετικές εκπτώσεις. Λαμβάνοντας υπόψη τον εκτιμώμενο πληθωρισμό, τότε το μέσο κόστος ανά χλμ. φθάνει περίπου τα 1,53 εκατ €.

Στο πλαίσιο της παρούσας προτεινόμενης 6ης Αναθεώρησης του ΕΠ, η τιμή στόχος του δείκτη μειώνεται από 15 χλμ σε 12, λόγω του προγραμματισμού συνέχισης ορισμένων ενταγμένων έργων από το Πρόγραμμα της τρέχουσας περιόδου, στο αντίστοιχο Πρόγραμμα της Περιφέρειας για την επόμενη προγραμματική περίοδο 2021-2027, σύμφωνα με τις ανάγκες και τις δυνατότητες διαχείρισης. Ως εκ τούτου προτείνεται και αντίστοιχη μείωση των διατιθέμενων πόρων για την Επενδυτική Προτεραιότητα 7b που συνδέονται με τον συγκεκριμένο δείκτη (Κατηγορία Παρέμβασης 031), για εξοικονόμηση πόρων προς ενίσχυση του ΑΠ1, από 21.455.875 € σε 18.066.553 €.

Οι εκτιμήσεις αυτές μπορεί να μην επικυρωθούν, αν αποδειχθούν λανθασμένες οι ακόλουθες υποθέσεις.

* Θα επιτευχθούν οι αναμενόμενες εκπτώσεις στις αντίστοιχες διαγωνιστικές διαδικασίες, των υποψήφιων αναδόχων για αντίστοιχες συμβάσεις εκτέλεσης έργων
* Οι προγραμματιζόμενες παρεμβάσεις, ως προς τη φύση των εργασιών και τους αναπτυξιακούς στόχους, θα συνάδουν με την Εθνική Στρατηγική Μεταφορών, όπως περιγράφεται στο ΕΣΠΑ 2014-2020.Η εξέλιξη υλοποίησης των έργων εν δυνάμει phasing στην περίοδο 2021-2027 δεν αφήσει μεγαλύτερο υπόλοιπο ολοκλήρωσής τους από εκείνο που εκτιμάται τον παρόντα χρόνο.

Όσον αφορά στην τιμή στόχο με ορόσημο το 2018, η οποία είχε προσδιορισθεί σε 7 χλμ, εκτιμήθηκε με βάση τη δυνατότητα ωρίμανσης συγκεκριμένων έργων, ορισμένα από τα οποία προετοιμάσθηκαν ήδη στο πλαίσιο της προηγούμενης προγραμματικής περιόδου 2007-2013 και είχαν ήδη ενταχθεί και υλοποιούντο στο ΕΠ. Με βάση δε τα στοιχεία του Συστήματος Παρακολούθησης κατά το τέλος του έτους 2018, παρά του ότι είχε υλοποιηθεί μεγάλο μέρος των εργασιών των αντίστοιχων έργων που συμμετείχαν στον εν λόγω δείκτη, δεν είχε ολοκληρωθεί πλήρως τμήμα του οδικού δικτύου και έτσι ο στόχος του δείκτη δεν επιτεύχθηκε.

**2. Δείκτης: «Συνολικό μήκος ανακατασκευασμένων ή αναβαθμισμένων δρόμων»,** με κωδικό CO14.

**Τιμή στόχος 2023: 22 χιλιόμετρα.**

Ο συγκεκριμένος δείκτης, σύμφωνα με την παρούσα προτεινόμενη 6η Αναθεώρηση αναφέρεται σε πράξεις που αντιστοιχούν αποκλειστικά στην Κατηγορία Παρέμβασης με κωδικό 034, καθώς η δεύτερη Κατηγορία Παρέμβασης με κωδικό 036, που συνέβαλλε στον εν λόγω δείκτη καταργείται.

Η τιμή στόχος του δείκτη υπολογίσθηκε με βάση το κόστος ομοειδών παρεμβάσεων (εθνικής και επαρχιακής οδοποιίας), οι οποίες υλοποιήθηκαν κατά την προγραμματική περίοδο 2007-2013. Με βάση τα δεδομένα, τόσο της προηγούμενης, όσο και της τρέχουσας περιόδου, το μέσο μοναδιαίο κόστος που αντιστοιχεί σε αναβάθμιση οδικού δικτύου φθάνει τα 750.000 €, έχοντας υπολογίσει και τις σχετικές εκπτώσεις.

Στο πλαίσιο της παρούσας προτεινόμενης 6ης Αναθεώρησης του ΕΠ, η τιμή στόχος του δείκτη μειώνεται από 27 χλμ σε 22, λόγω του προγραμματισμού συνέχισης ορισμένων ενταγμένων έργων από το Πρόγραμμα της τρέχουσας περιόδου, στο αντίστοιχο Πρόγραμμα της Περιφέρειας για την επόμενη προγραμματική περίοδο 2021-2027, σύμφωνα με τις ανάγκες και τις δυνατότητες διαχείρισης. Ως εκ τούτου προτείνεται και αντίστοιχη μείωση των διατιθέμενων πόρων για την Επενδυτική Προτεραιότητα 7b που συνδέονται με τον συγκεκριμένο δείκτη (Κατηγορία Παρέμβασης 034), για εξοικονόμηση πόρων προς ενίσχυση του ΑΠ1, από 19.461.250 € σε 16.600.000 €.

Οι εκτιμήσεις αυτές μπορεί να μην επικυρωθούν, αν αποδειχθούν λανθασμένες οι ακόλουθες υποθέσεις.

* Θα επιτευχθούν οι αναμενόμενες εκπτώσεις στις αντίστοιχες διαγωνιστικές διαδικασίες, των υποψήφιων αναδόχων για αντίστοιχες συμβάσεις εκτέλεσης έργων.
* Οι προγραμματιζόμενες παρεμβάσεις θα συνάδουν με την Εθνική Στρατηγική Μεταφορών, όπως περιγράφεται στο ΕΣΠΑ 2014-2020.Η εξέλιξη υλοποίησης των έργων εν δυνάμει phasing στην περίοδο 2021-2027 δεν αφήσει μεγαλύτερο υπόλοιπο ολοκλήρωσής τους από εκείνο που εκτιμάται τον παρόντα χρόνο.

Όσον αφορά στην τιμή στόχο με ορόσημο το 2018, η οποία είχε προσδιορισθεί σε 9 χλμ, σε σχέση με τη διαδικασία τεχνικής και διοικητικής ωρίμανσης των αντίστοιχων έργων, εκτιμήθηκε με βάση τη δυνατότητα ωρίμανσης συγκεκριμένων έργων, ορισμένα από τα οποία προετοιμάσθηκαν ήδη στο πλαίσιο της προηγούμενης προγραμματικής περιόδου 2007-2013 και είχαν ήδη ενταχθεί και υλοποιούντο στο ΕΠ. Με βάση δε τα στοιχεία του Συστήματος Παρακολούθησης κατά το τέλος του έτους 2018, παρά του ότι είχε υλοποιηθεί μεγάλο μέρος των εργασιών των αντίστοιχων έργων που συμμετείχαν στον εν λόγω δείκτη, δεν είχε ολοκληρωθεί πλήρως τμήμα του οδικού δικτύου και έτσι ο στόχος του δείκτη δεν επιτεύχθηκε.

**3. Δείκτης: «Ποσό πιστοποιημένων Δαπανών»,** με κωδικό F100.

Ο συγκεκριμένος δείκτης προσδιορίζεται από πράξεις που αντιστοιχούν σε όλες τις κατηγορίες παρέμβασης του Άξονα Προτεραιότητας, ενώ ιδιαίτερη εστίαση για δημιουργία δαπανών σημειώνεται σε κατηγορίες παρέμβασης και πράξεων, οι οποίες προσδιορίζουν δείκτες του πλαισίου επίδοσης του Προγράμματος. Είναι δε, οικονομικός δείκτης και είναι από τους πλέον αξιόπιστος και αναμφισβήτητους δείκτες αποτελέσματος υλοποίησης του οικονομικού αντικειμένου του Άξονα Προτεραιότητας. Και αυτό επειδή οι δαπάνες πιστοποιούνται από τα αρμόδια Όργανα και αρχές του Συστήματος Διαχείρισης και Ελέγχου του Προγράμματος.

**Τιμή στόχος 2018: 18.050.000 Ευρώ.**

Η τιμή στόχος του οικονομικού δείκτη με ορόσημο το 2018, όπως διαμορφώθηκε κατά τη 2η Αναθεώρηση του ΕΠ, ανέρχεται σε 18.050.000 € πιστοποιημένες δαπάνες, μειωμένη κατά 9,75% σε σχέση με την αρχική στοχοθέτηση. Η μείωση αυτή της τιμής στόχο για το 2018, προέκυψε με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων, καθώς επίσης και με τη μεθοδολογία χρονισμού, «κερδισμένου χρόνου» με την ένταξη «μεταφερόμενων» και «τμηματοποιημένων» (phased) πράξεων. Η μεθοδολογία αυτή έχει περιγραφεί αναλυτικά στο πρόσθετο έγγραφο «Αιτιολόγησης της Πρότασης Αναθεώρησης του Πλαισίου Επίδοσης», το οποίο συνόδευε την 2η Αναθεώρηση του ΕΠ.

Με αυτά ως δεδομένα, η τιμή του δείκτη αντιπροσώπευε το 26,6% του προϋπολογισμού του Άξονα Προτεραιότητας κατά τη 2η Αναθεώρηση του ΕΠ και αναφέρεται σε δημόσια δαπάνη (κοινοτική συνδρομή και εθνική συμμετοχή).

Με βάση δε τα στοιχεία του Συστήματος Παρακολούθησης της υλοποίησης και τα αντίστοιχα αιτήματα πληρωμής οι πιστοποιημένες δαπάνες του ΑΠ4, μέχρι το τέλος του 2018 υπερκάλυψαν το στόχο του δείκτη με ορόσημο του έτος 2018, κατά 55%.

**Τιμή στόχος 2023: 52.966.553 Ευρώ.**

Στο πλαίσιο της παρούσας 6ης Αναθεώρησης του ΕΠ, ο προϋπολογισμός του ΑΠ4 μειώνεται κατά 14.950.572 € (Δημόσια Δαπάνη) λόγω της ανάγκης αύξησης του προϋπολογισμού του ΑΠ1, προκειμένου να καλυφθεί η υπερδέσμευση του εν λόγω ΑΠ, που δημιουργήθηκε από την ένταξη στο ΕΠ, πράξεων για την ενίσχυση των ΜΜΕ που επλήγησαν από την πανδημία COVID-19. Συνεπώς, μειώνεται αντίστοιχα και ο στόχος του συγκεκριμένου δείκτη (F100) για το 2023, ανερχόμενος από 67.917.125 € σε 52.966.553 €.

**ΕΝΟΤΗΤΑ 2: Περιγραφή του τρόπου επιλογής (κριτήρια και μεθοδολογία) των δεικτών εκροών του Πλαισίου Επιδόσεων (με βάση τους οποίους θα επανεξεταστούν οι επιδόσεις του Προγράμματος), συμπεριλαμβανομένης σχετικής εξήγησης για τη μέθοδο που χρησιμοποιήθηκε, προκειμένου να εξασφαλιστεί ότι οι πράξεις που συνεισφέρουν στους εκτιμώμενους στόχους και ορόσημα (καλύπτουν τουλάχιστον το 50% του προϋπολογισμού του Άξονα Προτεραιότητας /Προτεραιότητα)**

**Άξονας Προτεραιότητας 1:** «Ενίσχυση της ανταγωνιστικότητας, της ελκυστικότητας και της εξωστρέφειας της Περιφέρειας (ιδιαίτερα των ΜΜΕ), μετάβαση στην ποιοτική επιχειρηματικότητα, με αιχμή την καινοτομία και αύξηση της περιφερειακής προστιθέμενης αξίας».

**1. Δείκτης:****«Αριθμός επιχειρήσεων που λαμβάνουν επιχορηγήσεις»***.* Δείκτης εκροών, με κωδικό CO02.

Ο συγκεκριμένος δείκτης, πέραν του ότι είναι κοινός δείκτης εκροών ΕΤΠΑ, επιλέχθηκε με βασικό κριτήριο ότι αυτός προσδιορίζει και ανταποκρίνεται στους βασικούς στόχους του Άξονα Προτεραιότητας για άμεση ενίσχυση, μέσω επιχορήγησης, υφιστάμενων και νέων επιχειρήσεων της Περιφέρειας, με στόχο τη στήριξη της επιχειρηματικότητας, δηλαδή στην στρατηγική στόχευση του Άξονα Προτεραιότητας, έτσι ώστε να συνδεθεί η εξέταση των επιδόσεων με τους επιδιωκόμενους στόχους.

Με βάση δε, το ποσό του προϋπολογισμού των Κατηγοριών Παρέμβασης που αντιστοιχούν στον δείκτη, το μερίδιο του προϋπολογισμού των πράξεων που συμβάλλουν στο δείκτη ανέρχεται στο 93,13% του προϋπολογισμού του Άξονα Προτεραιότητας και ως εκ τούτου ο δείκτης αυτής της κατηγορίας δράσεων συμβάλλει κατά σημαντικό βαθμό στην δεικτοποίηση σημαντικά μεγάλου μέρους του προϋπολογισμού του Άξονα Προτεραιότητας.

**2. Δείκτης: «Αριθμός επιχειρήσεων με απόφαση χορήγησης επιμέρους ενίσχυσης (Σύνδεση με CO02)».** Δείκτης βασικού σταδίου υλοποίησης, με κωδικό Κ281.

Επίσης, ο δείκτης αυτού του συγκεκριμένου σταδίου υλοποίησης επιλέχθηκε με βασικό κριτήριο, ότι οι επιχειρήσεις με αποφάσεις επιχορήγησης, οι οποίες συνδέονται με τον δείκτη εκροών CO02 προσδιορίζουν / καθορίζουν την οικονομική και φυσική επιτευξιμότητα των στόχων του Άξονα Προτεραιότητας και είναι ένας σημαντικός δείκτης παρακολούθησης της πορείας υλοποίησης, αλλά και του βαθμού ολοκλήρωσης του Άξονα Προτεραιότητας, με την προοπτική επίτευξης της τιμής στόχο του δείκτη CO02 το έτος 2023.

**3. Δείκτης: «Ποσό πιστοποιημένων Δαπανών»**. Οικονομικός Δείκτης, με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες του βαθμού αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

**Άξονας Προτεραιότητας 2Α:** «Ανάπτυξη και αξιοποίηση ικανοτήτων ανθρώπινου δυναμικού – ενεργός κοινωνική ενσωμάτωση».

**1. Δείκτης: «Άτομα που αποδεσμεύονται από τη φροντίδα εξαρτώμενων ατόμων»,** με κωδικό 10501

Μία από τις σημαντικότερες παρεμβάσεις του Άξονα Προτεραιότητας 2Α είναι η δράση της Εναρμόνισης Οικογενειακής και Επαγγελματικής Ζωής, η οποία δεσμεύει το 22,62% του συνολικού προϋπολογισμού του ΑΠ2Α, στοχεύοντας κυρίως στον κοινωνικό ιστό της Περιφέρειας, ιδιαίτερα μέσω της υποστήριξης των γυναικών οι οποίες είναι, αφ’ ενός χαμηλού ατομικού ή/και οικογενειακού εισοδήματος, αφ’ ετέρου επιφορτισμένες με τη φροντίδα εξαρτώμενων ατόμων. Ως εκ τούτου, οι παρεμβάσεις που ανταποκρίνονται σε αυτόν τον δείκτη είναι απόλυτα συναφείς με τους βασικούς στόχους του Άξονα Προτεραιότητας.

Επίσης, το ύψος του προϋπολογισμού των δράσεων που συμβάλουν στον εν λόγω δείκτη, αντιπροσωπεύει το 28,5% του συνολικού προϋπολογισμού των Επενδυτικών Προτεραιοτήτων και Κατηγοριών Παρέμβασης που αντιστοιχεί στους δείκτες του Πλαισίου Επίδοσης του Άξονα Προτεραιότητας.

**2. Δείκτης: «Αριθμός υποστηριζόμενων δομών»** με κωδικό 05502

Λαμβάνοντας υπ’ όψη, αφ’ ενός τον προϋπολογισμό που δεσμεύεται από τις παρεμβάσεις που συμβάλλουν, τόσο στον Άξονα Προτεραιότητας (10,7%), όσο και ως προς τον συνολικό προϋπολογισμό των Επενδυτικών Προτεραιοτήτων και Κατηγοριών Παρέμβασης που αντιστοιχεί σε δείκτες του Πλαισίου Επίδοσης (13,45%), αφ’ ετέρου τις διαπιστωμένες ανάγκες που καλούνται να καλύψουν οι προγραμματιζόμενες δομές σε τοπικό, αλλά και σε περιφερειακό επίπεδο, αιτιολογείται η επιλογή του συγκεκριμένου δείκτη στο Πλαίσιο Επίδοσης του ΕΠ. Επιπρόσθετα των παραπάνω κριτηρίων επιλογής του συγκεκριμένου δείκτη ως δείκτη Πλαισίου Επίδοσης, αναφέρεται η σύνδεσή του με τις τρεις (3) από τις οκτώ (8) Επενδυτικές Προτεραιότητες του ΑΠ2Α, γεγονός που αντιπροσωπεύει, σε ένα ικανοποιητικό βαθμό την συνολική πρόοδο υλοποίησης του Άξονα Προτεραιότητας.

**3. Δείκτης: Αριθμός Σχολικών μονάδων που επωφελούνται από εκπαιδευτικές παρεμβάσεις** με κωδικό 11501

Ο συγκεκριμένος δείκτης επελέγη να συμμετάσχει στο Πλαίσιο Επίδοσης, κυρίως λόγω της εμπροσθοβαρούς ενεργοποίησης και εφαρμογής της αντίστοιχης δράσης, καθώς επίσης και με δεδομένο ότι ο διατιθέμενος προϋπολογισμός για την εν λόγω δράση ανέρχεται στο 4,7% του συνολικού προϋπολογισμού των Επενδυτικών Προτεραιοτήτων και Κατηγοριών Παρέμβασης που αντιστοιχεί σε δείκτες του Πλαισίου Επίδοσης και συμβάλλουν στη συμπλήρωση του απαιτούμενου ποσού για την κάλυψη πάνω το 50% του προϋπολογισμού του ΑΠ2Α, που ανταποκρίνεται σε δείκτες του Πλαισίου Επίδοσης.

**4. Δείκτης: Αριθμός Τοπικών Ομάδων Υγείας (TOMY) που λειτουργούν** με κωδικό 11203

Η επιλογή της συμμετοχής του συγκεκριμένου δείκτη στο Πλαίσιο Επίδοσης κατά τη 2η Αναθεώρηση του ΕΠ, σχετιζόταν με δύο παραμέτρους: Η πρώτη παράμετρος ήταν το σημαντικό μέγεθος του προϋπολογισμού των δράσεων που συνδέονται με το συγκεκριμένο δείκτη και ως εκ τούτου συμβάλλουν σημαντικά στην επίτευξη του στόχου για κάλυψη του προϋπολογισμού του Άξονα με δείκτες του πλαισίου επίδοσης, κατά τουλάχιστον 50%. Η δεύτερη παράμετρος αναφέρεται στο προχωρημένο επίπεδο ωριμότητας των πράξεων που αφορούν στην ενίσχυση λειτουργουσών Τοπικών Ομάδων Υγείας στην Περιφέρεια.

**5. Δείκτης: Αριθμός δομών/φορέων που υποστηρίζονται για την αντιμετώπιση των συνεπειών της πανδημίας COVID-19** με κωδικό CV33.

Ο συγκεκριμένος δείκτης επελέγη να συμμετάσχει στο Πλαίσιο Επίδοσης, κατά την παρούσα 6η Αναθεώρηση του ΕΠ, προκειμένου να διασφαλισθεί η κάλυψη του προϋπολογισμού του Άξονα με δείκτες του πλαισίου επίδοσης, κατά τουλάχιστον 50%, λόγω του ιδιαίτερα υψηλού προϋπολογισμού των αντίστοιχων δράσεων που εντάχθηκαν και υλοποιούνται στον ΑΠ2Α (37,7% του προϋπολογισμού του ΑΠ και 47,5% του συνολικού προϋπολογισμού των Επενδυτικών Προτεραιοτήτων και Κατηγοριών Παρέμβασης που αντιστοιχεί σε δείκτες του Πλαισίου Επίδοσης). Επιπρόσθετα, η χρήση αυτού του δείκτη εκφράζει εν πολλοίς και την κατεύθυνση των συνολικών επιλογών της παρούσας Αναθεώρησης.

**6. Δείκτης: «Ποσό πιστοποιημένων Δαπανών»,** με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες της αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

**Άξονας Προτεραιότητας 2Β:** «Υποδομές υποστήριξης ανθρώπινου δυναμικού».

**1. Δείκτης: «Πληθυσμός που καλύπτεται από βελτιωμένες υπηρεσίες υγείας»**. Δείκτης Εκροών, με κωδικό CO36.

Ο συγκεκριμένος δείκτης, πέραν του ότι είναι κοινός δείκτης εκροών για το ΕΤΠΑ, επιλέχθηκε με βασικό κριτήριο ότι, αφ’ ενός προσδιορίζεται από πράξεις οι οποίες δεσμεύουν το 24,15% του προϋπολογισμού του Άξονα Προτεραιότητας, αφ’ ετέρου και κατ’ ακολουθία, προσδιορίζει και ανταποκρίνεται σε έναν από τους βασικούς στόχους του Άξονα Προτεραιότητας, για αντιμετώπιση των αρνητικών επιπτώσεων της οικονομικής κρίσης στον κοινωνικοοικονομικό ιστό της Περιφέρειας και για βελτίωση των παρεχόμενων υπηρεσιών.

Με βάση δε, το ποσό του προϋπολογισμού της Κατηγορίας Παρέμβασης που αντιστοιχεί στον δείκτη, το μερίδιο του προϋπολογισμού των πράξεων που προσδιορίζουν την τιμή στόχο του δείκτη συμβάλει κατά σημαντικό ποσοστό (30,6%) στην επίτευξη του στόχου για κάλυψη του προϋπολογισμού του Άξονα Προτεραιότητας με δείκτες, κατά τουλάχιστον 50%.

**2. Δείκτης: «Δυναμικότητα των υποδομών παιδικής φροντίδας ή εκπαίδευσης που ενισχύονται»**. Δείκτης Εκροών, με κωδικό CO35.

Ο συγκεκριμένος δείκτης, πέραν του ότι είναι κοινός δείκτης εκροών για το ΕΤΠΑ, επιλέχθηκε με βασικό κριτήριο ότι, αφ’ ενός προσδιορίζεται από πράξεις, οι οποίες δεσμεύουν το 54,59% του προϋπολογισμού του Άξονα Προτεραιότητας, αφ’ ετέρου και κατ’ ακολουθία προσδιορίζει και ανταποκρίνεται σε έναν από τους βασικούς στόχους του Άξονα Προτεραιότητας, για αναβάθμιση του τομέα της εκπαίδευσης.

Με βάση δε, το ποσό του προϋπολογισμού των Κατηγοριών Παρέμβασης που αντιστοιχούν στον δείκτη, το μερίδιο του προϋπολογισμού των πράξεων που προσδιορίζουν την τιμή στόχο του δείκτη, συμβάλει κατά μεγάλο ποσοστό (69,3%) στην επίτευξη του στόχου για κάλυψη του προϋπολογισμού του Άξονα με δείκτες, κατά τουλάχιστον 50%.

**3. Δείκτης: «Ποσό πιστοποιημένων Δαπανών»**. Οικονομικός Δείκτης, με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες της αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

**Άξονας Προτεραιότητας 3:** «Προστασία του περιβάλλοντος - μετάβαση σε μια οικονομία φιλική στο περιβάλλον».

**1. Δείκτης: «Πρόσθετος πληθυσμός που εξυπηρετείται από βελτιωμένη παροχή νερού»,** με κωδικό CO18.

Ο συγκεκριμένος δείκτης επιλέχθηκε, πέραν του ότι αποτελεί Κοινό δείκτη εκροών, με βασικό κριτήριο ότι προσδιορίζει και ανταποκρίνεται σε έναν από τους βασικούς στόχους του Άξονα Προτεραιότητας για ορθολογική διαχείριση των φυσικών πόρων, ενώ παράλληλα συμβάλλει στην κάλυψη των αναγκών περί του Ευρωπαϊκού Περιβαλλοντικού Κεκτημένου. Έτσι, συνδέεται η εξέταση των επιδόσεων του Άξονα Προτεραιότητας με τους επιδιωκόμενους στόχους του.

Με βάση δε, το ποσό του προϋπολογισμού των Κατηγοριών Παρέμβασης που αντιστοιχούν στον δείκτη και το μερίδιο του προϋπολογισμού των πράξεων που προσδιορίζουν την τιμή στόχο του δείκτη, αυτός συμβάλει κατά σημαντικό βαθμό στην επίτευξη του στόχου για κάλυψη του προϋπολογισμού του Άξονα Προτεραιότητας με δείκτες, τουλάχιστον κατά 50%. Συγκεκριμένα, το ύψος του προϋπολογισμού των δράσεων που συμβάλουν στον εν λόγω δείκτη, αντιπροσωπεύει το 41,2% του συνολικού προϋπολογισμού των Επενδυτικών Προτεραιοτήτων και Κατηγοριών Παρέμβασης που αντιστοιχεί στους δείκτες του Πλαισίου Επίδοσης του Άξονα Προτεραιότητας.

**2. Δείκτης: «Αύξηση του αναμενόμενου αριθμού επισκέψεων σε ενισχυόμενες τοποθεσίες πολιτιστικής και φυσικής κληρονομιάς και πόλους έλξης επισκεπτών»,** με κωδικό C009.

Ο συγκεκριμένος δείκτης επιλέχθηκε με βασικό κριτήριο ότι προσδιορίζει και ανταποκρίνεται σε έναν από τους βασικούς στόχους του Άξονα Προτεραιότητας, για ανάδειξη και αναπτυξιακή αξιοποίηση του φυσικού και του πολιτιστικού περιβάλλοντος της Περιφέρειας.

Παράλληλα, ο συγκεκριμένος δείκτης συνδέεται και με την Περιφερειακή Στρατηγική «Έξυπνης Εξειδίκευσης», όταν ένας από τους πυλώνες της είναι η σύνδεση του κοινωνικοοικονομικού γίγνεσθαι της Περιφέρειας με τον τουρισμό και πολιτισμό, άμεσα συνδεόμενοι αυτοί οι τομείς με τον κεντρικό πυλώνα της περιφερειακής RIS3 που είναι ο αγροδιατροφικός τομέας.

Με βάση δε τον ενδεικτικό προϋπολογισμό των Κατηγοριών Παρέμβασης που αντιστοιχούν στον δείκτη και το μερίδιο του προϋπολογισμού των πράξεων που προσδιορίζουν το δείκτη, αυτός συμβάλει κατά ένα σημαντικό βαθμό (58,8%) στην επίτευξη του στόχου για κάλυψη του προϋπολογισμού του Άξονα Προτεραιότητας με δείκτες, τουλάχιστον κατά 50%.

**3. Δείκτης: «Ποσό πιστοποιημένων Δαπανών»**, με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες της αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

**Άξονας Προτεραιότητας 4:** «Ανάπτυξη – εκσυγχρονισμός – συμπλήρωση υποδομών για την οικονομική και κοινωνική ανάπτυξη».

**1. Δείκτης: «Συνολικό μήκος νέων δρόμων»**, με κωδικό C013.

Η επιλογή του συγκεκριμένου δείκτη, εκτός του ότι αποτελεί Κοινό δείκτη εκροών, έγινε με βασικό κριτήριο ότι αντιστοιχεί σε πράξεις που ανήκουν στην Κατηγορία Παρέμβασης 031, η οποία δεσμεύει ένα σημαντικό ποσοστό (34,1%) του προϋπολογισμού του Άξονα Προτεραιότητας. Συγκεκριμένα, σύμφωνα με το ποσό του προϋπολογισμού της εν λόγω Κατηγορίας Παρέμβασης που αντιστοιχεί στον δείκτη και το μερίδιο του προϋπολογισμού των πράξεων που προσδιορίζουν την τιμή στόχο του δείκτη συμβάλει κατά ένα πολύ σημαντικό ποσοστό (52,1%) στην επίτευξη του στόχου για κάλυψη του προϋπολογισμού του Άξονα Προτεραιότητας κατά 50%. Παράλληλα, ο συγκεκριμένος δείκτης, προσδιορίζει μια από τις κυριότερες κατευθύνσεις των αναπτυξιακών στόχων του Άξονα Προτεραιότητας.

**2. Δείκτης: «Συνολικό μήκος ανακατασκευασμένων ή αναβαθμισμένων δρόμων»**, με κωδικό CO14.

Η επιλογή του συγκεκριμένου δείκτη έγινε, με βασικό κριτήριο ότι αυτός αντιστοιχεί σε πράξεις που ανήκουν στην Κατηγορία Παρέμβασης 034, η οποία δεσμεύει ένα σημαντικό ποσοστό (31,34%) του προϋπολογισμού του Άξονα Προτεραιότητας. Συγκεκριμένα, σύμφωνα με το ποσό του προϋπολογισμού της εν λόγω Κατηγορίας Παρέμβασης που αντιστοιχεί, το μερίδιο του προϋπολογισμού των πράξεων που προσδιορίζουν την τιμή στόχο του δείκτη συμβάλει κατά ένα πολύ σημαντικό ποσοστό (47,9%) στην επίτευξη του στόχου για κάλυψη του προϋπολογισμού του Άξονα Προτεραιότητας κατά 50%. Παράλληλα, ο συγκεκριμένος δείκτης, προσδιορίζει μια από τις κυριότερες κατευθύνσεις των αναπτυξιακών στόχων του Άξονα Προτεραιότητας.

**3. Δείκτης: «Ποσό πιστοποιημένων Δαπανών»**, με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες της αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

1. *Αριθμ. 17/οικ.801/ΕΥΣΕΚΤ/125694 «Διαδικασία – Πλαίσιο Εφαρμογής των Πράξεων για τη Λειτουργία Τοπικών Ομάδων Υγείας (ΤΟΜΥ), συγχρηματοδοτούμενων από το Ευρωπαϊκό Κοινωνικό Ταμείο στο πλαίσιο του Εταιρικού Συμφώνου για το Πλαίσιο Ανάπτυξης (ΕΣΠΑ) για την Προγραμματική Περίοδο 2014-2020.*  [↑](#footnote-ref-2)
2. *Δράσεις εναρμόνισης, εξειδικευμένης εκπαιδευτικής υποστήριξης και δομών κακοποιημένων γυναικών.* [↑](#footnote-ref-3)